cyanic-selkie/wikianc huggingface dataset:
അഡോൾഫ് ഹിറ്റ്ലറുടെ മരണം
ആത്മഹത്യ
മുറിയിൽ നിന്നും പുറത്തിറങ്ങിയ ഗൺഷെയാണ് ഹിറ്റ്ലറുടെ മരണം പ്രഖ്യാപിച്ചത്. മരിക്കുന്നതിനു മുമ്പ് ഹിറ്റ്ലർ തയ്യാറാക്കിയ കുറിപ്പുകളിലും ശബ്ദശകലങ്ങളിലും പറഞ്ഞിരുന്നതു പോലെ ഇരുവരുടെയും മൃതശരീരങ്ങൾ ബങ്കറിനു വെളയിൽ കൊണ്ടുവന്ന് റെയ്ക് ചാൻസലറിക്കു സമീപമുള്ള ഉദ്യാനത്തിൽ വച്ച് പെട്രോൾ ഒഴിച്ച് തീ കൊളുത്തി. ''വേഗം മുകളിലേക്കു വരൂ.. അവർ യജമാനനെ കത്തിക്കുന്നു'' ("Hurry upstairs, they're burning the boss!") എന്നൊരു ശബ്ദം കേട്ടുവെന്ന് റോച്ചസ് മിഷ് എന്ന ദൃക്സാക്ഷി പറഞ്ഞു. പെട്രോൾ ഉപയോഗിച്ച് തീ കൊളുത്തുവാൻ ആദ്യം കഴിഞ്ഞിരുന്നില്ല. ബങ്കറിലേക്ക് ഓടിപ്പോയ ലിങ്ങ് കുറച്ചു പേപ്പർ ചുരുളുകളുമായി മടങ്ങിയെത്തുകയും അതുപയോഗിച്ച് മൃതദേഹങ്ങൾക്കു തീകൊളുത്തുകയും ചെയ്തു. മൃതദേഹങ്ങൾക്കു തീ പീടിച്ചപ്പോൾ അവിചടെയുണ്ടായിരുന്ന ബോർമാൻ, ഗൺഷെ, ലിങ്ങ്, ഗീബെൽസ്, എറിക് കെംക, പീറ്റർ ഹോൾ, എവാൾഡ് ലിൻഡ്ലോഫ്, ഹാൻസ് റെയ്സർ എന്നിവർ കൈയ്യുയർത്തി സല്യൂട്ട് ചെയ്തു.
സമയം 4:15 ആയപ്പോൾ ഹിറ്റലറുടെ മുറിയിലെ രക്തം പുരണ്ട പരവതാനി കത്തിച്ചുകളയുവാൻ ലിങ്ങ് ഉത്തരവിട്ടു. രണ്ടു സൈനികർ ആ പരവതാനി ചുരുട്ടിയെടുത്ത് ഉദ്യാനത്തിൽ വച്ചു തന്നെ കത്തിച്ചുകളഞ്ഞു. അവിടെയെത്തിയ സോവിയറ്റ് സൈനികർ റെയ്ക് ചാൻസലറിയും പരിസരവും ബോംബിട്ടു തകർത്തു. കൂടുതൽ പെട്രോൾ കൊണ്ടുവന്ന് എസ്.എസ്. ഗാർഡുകൾ മൃതശരീരങ്ങൾ വീണ്ടും കത്തിച്ചു. ശവശരീരങ്ങൾ പൂർണ്ണമായും കത്തിത്തീരുവാൻ മണിക്കൂറുകൾ വേണ്ടിവന്നുവെന്ന് ലിങ്ങ് പറഞ്ഞിട്ടുണ്ട്.
മരണത്തിനുശേഷം
ഹിറ്റ്ലർ മരിച്ചുവെന്ന വാർത്ത പുറംലോകമറിഞ്ഞത് ജർമ്മൻകാരിൽ നിന്നുതന്നെയാണ്. ഹിറ്റ്ലർ മരിച്ചുവെന്ന വാർത്ത റേഡിയോയിലൂടെ പ്രക്ഷേപണം ചെയ്തത് മേയ് ഒന്നിനായിരുന്നു. ഹിറ്റ്ലർ തന്റെ പിൻഗാമിയായി പ്രഖ്യാപിച്ചിരുന്ന ഗ്രാൻഡ് അഡ്മിറൽ കാൾ ഡൊണിറ്റ്സ് ആണ് ഹിറ്റ്ലറുടെ മരണവാർത്ത റേഡിയോയിലൂടെ പ്രഖ്യാപിച്ചത്. ജർമ്മൻ ജനത തങ്ങളുടെ ഫ്യൂറർക്ക് അന്തിമോപചാരമർപ്പിക്കണമെന്നും അദ്ദേഹം ആവശ്യപ്പെട്ടു. ഹിറ്റ്ലർ മരണമടഞ്ഞിട്ടും ജർമ്മൻ സൈന്യത്തിന് യുദ്ധം തുടരേണ്ടിവന്നു.
ഹിറ്റ്ലർ മരിച്ചുകഴിഞ്ഞ് 13 മണിക്കൂറുകൾക്കുശേഷം മേയ് 1-നാണ് ജോസഫ് സ്റ്റാലിൻ ഹിറ്റ്ലറുടെ മരണവാർത്തയറിയുന്നത്. ഹിറ്റ്ലറുടെ മരണം ഉറപ്പാക്കുന്നതിനായി അദ്ദേഹത്തിന്റെ ശവശരീരം എത്രയും വേഗം കണ്ടെത്തണമെന്ന് സൈനികർക്കു സ്റ്റാലിൻ നിർദ്ദേശം നൽകി. മേയ് 2-ന് സോവിയറ്റ് സൈനികർ റെയ്ക് ചാൻസലറി പിടിച്ചെടുത്തു. ഫ്യൂറർബങ്കറിനുള്ളിൽ ജനറൽ ക്രബ്സും വിൽഹം ബുർഗ്ഡോർഫും നിറയുതിർത്ത് ആത്മഹത്യ ചെയ്തതായി കണ്ടെത്തി.
മേയ് 2-ന് റെഡ് ആർമി ഇന്റലിജൻസ് ഏജൻസിയായ SMERSH ഹിറ്റ്ലറുടെയും ഇവാ ബ്രൗണിന്റെയും രണ്ടു നായകളുടെയും (ബ്ലോണ്ടിയും വൂൾഫും) മൃതദേഹങ്ങൾ കണ്ടെത്തി. ഹിറ്റ്ലർ മരിച്ചുവെന്ന കാര്യം വിശ്വസിക്കുവാൻ സ്റ്റാലിൻ തയ്യാറായില്ല. ഹിറ്റ്ലറുടെ മരണവാർത്ത പുറത്തുവിടുന്നതിന് സ്റ്റാലിൻ നിയന്ത്രണമേർപ്പെടുത്തി. മൃതശരീരങ്ങൾ വീണ്ടും വീണ്ടും കത്തിക്കുകയും അടക്കം ചെയ്യുകയും ചെയ്തു. ഗീബെൽസിന്റെയും ഭാര്യയുടെയും ആറു കുട്ടികളുടെയും മൃതശരീരങ്ങൾ ബങ്കറിനു സമീപം ഏതോ അജ്ഞാത സ്ഥലത്തു കുഴിച്ചിട്ടു.
1946 മേയിൽ ഹിറ്റ്ലറെ അടക്കിയ സ്ഥലത്തുനിന്നും കത്തിക്കരിഞ്ഞ തലയോടിന്റെ അവശിഷ്ടങ്ങൾ കണ്ടെത്തി. തലയോട്ടിയിൽ വെടിയേറ്റതിന്റെ അടയാളങ്ങളുണ്ടായിരുന്നു. 2009-ൽ ഈ തലയോടിനെ ഡി.എൻ.എ. പരിശോധനയ്ക്കു വിധേയമാക്കി. നാൽപ്പതു വയസ്സിൽ താഴെയുള്ള സ്ത്രീയുടെ തലയോടാണ് അതെന്ന് അമേരിക്കൻ ഗവേഷകർ കണ്ടെത്തി.
റഷ്യൻ ചാരസംഘടനയായ കെ.ജി.ബി.യുടെ നിയന്ത്രണത്തിലായിരുന്ന SMERSH ഏജൻസിയെ പൂർവ്വ ജർമ്മൻ ഭരണകൂടത്തിനു വിട്ടുനൽകാൻ 1970-ൽ തീരുമാനമായി. ഹിറ്റ്ലറെ അടക്കം ചെയ്ത സ്ഥലം ഏതെന്നു വെളിപ്പെടുത്തിയാൽ അത് പിന്നീട് നാസികളുടെ തീർത്ഥാടനകേന്ദ്രമായി മാറാൻ സാധ്യതയുണ്ടെന്നു മനസ്സിലാക്കിയ കെ.ജി.ബി. ഡയറക്ടർ യൂറി ആൻഡ്രപ്പോവ് ഒരു നിർണായക തീരുമാനമെടുത്തു. 1946 ഫെബ്രുവരി 21-ന് SMERSH മഗ്ഡേബർഗ്ഗിൽ അടക്കം ചെയ്ത ഹിറ്റ്ലറുടെ ശരീരാവശിഷ്ടങ്ങൾ നശിപ്പിച്ചുകളയാൻ അദ്ദേഹം ഉത്തരവു നൽകി. ഏതൊക്കെ സ്ഥലങ്ങളിലാണ് ഹിറ്റ്ലറെ അടക്കം ചെയ്തിരിക്കുന്നതെന്ന് വിശദമാക്കുന്ന ചാർട്ട് സോവിയറ്റ് സൈന്യത്തിനു ലഭിച്ച. 1970 ഏപ്രിൽ 4-ന് പത്തോ പതിനൊന്നോ അഴുകിയ ശരീരാവശിഷ്ടങ്ങൾ സൂക്ഷിച്ചിരുന്ന അഞ്ചു പെട്ടികൾ അവർ ദഹിപ്പിച്ചു. ശവശരീരങ്ങളുടെ യാതൊരു ഭാഗവും ശേഷിക്കാത്തവിധമാണ് അവ ദഹിപ്പിച്ചത്. അവശേഷിച്ച ചാരം മുഴുവൻ എൽബെ നദിയുടെ പോഷകനദിയായ ബൈഡെറിറ്റ്സിൽ ഒഴുക്കിക്കളഞ്ഞു. ഹിറ്റ്ലറുടെയും ബ്രൗണിന്റെയും ശവസരീരങ്ങൾ റെഡ് ആർമി കണ്ടപ്പോൾ തന്നെ പൂർണ്ണമായും കത്തിച്ചുകളഞ്ഞുവെന്നും ഹിറ്റ്ലറുടേതായി കീഴ്ത്താടിയെല്ലു മാത്രമാണ് അവശേഷിച്ചതെന്നും ഇയാൻ കെർഷോ അഭിപ്രായപ്പെടുന്നു.
ലേഖനങ്ങൾ
വർഗ്ഗം:ആത്മഹത്യ വർഗ്ഗം:അഡോൾഫ് ഹിറ്റ്ലർ
റുഷെൻ കോട്ടി
ജോസഫ് ജേക്കബ്സ് തന്റെ മോർ ഇംഗ്ലീഷ് ഫെയറി ടെയിൽസ് എന്ന ശേഖരത്തിൽ ഉൾപെടുത്തിയ ഒരു സ്കോട്ടിഷ് യക്ഷിക്കഥയാണ് റുഷെൻ കോട്ടി അല്ലെങ്കിൽ റാഷിൻ കോട്ടി. നാടോടി-യക്ഷിക്കഥകളെ ഇനം തിരിക്കുന്ന ആർനെ-തോംസൺ സൂചികയനുസരിച്ച് ഈ കഥ/ ഇതിലെ നായിക , സിൻഡ്രെല്ലയെ പോലെ ടൈപ്പ് 510 എ വകുപ്പിൽ പെടുന്നു.
സംഗ്രഹം
[[File:Page 150 illustration in More English Fairy Tales.png|thumb|"... പക്ഷേ ചത്ത കാളക്കുട്ടി പറഞ്ഞു:
"എല്ലുകളാൽ അസ്ഥികളോടെ എന്നെ എടുക്കുക, എന്നെ ചാരനിറത്തിലുള്ള കല്ലിന് താഴെ നിർത്തുക; നിങ്ങൾ ആഗ്രഹിക്കുന്ന എന്തെങ്കിലും ഉള്ളപ്പോൾ എന്നോട് പറയൂ, ഞാൻ തരാം."
ജോൺ ഡി ബാറ്റന്റെ ചിത്രീകരണം]]
ഒരു രാജ്ഞിയുടെ മരണത്തോടെയാണ് കഥ ആരംഭിക്കുന്നത്. മരണക്കിടക്കയിൽ വെച്ച് അവർ തൻറെ ഏക മകളോട് പറഞ്ഞു, ഒരു ചുവന്ന കാളക്കുട്ടി അവളുടെ സഹായത്തിനെത്തുമെന്ന്.
മൂന്ന് പെൺമക്കളുള്ള ഒരു വിധവയെ രാജാവ് പുനർവിവാഹം ചെയ്തു. പെൺകുട്ടിയുടെ രണ്ടാനമ്മയും മൂന്ന് മക്കളും അവളെ ഉപദ്രവിച്ചു. അവൾക്ക് ധരിക്കാൻ റുഷെസ്  പുല്ലുകൊണ്ടുള്ള കോട്ട് മാത്രമാണ് അവർ നൽകിയത്. അതുകൊണ്ട് അവൾ റുഷെൻ കോട്ടി എന്ന് വിളിക്കപ്പെട്ടു. അവൾക്ക് വളരെ കുറച്ച് ഭക്ഷണമേ നൽകിയിരുന്നുള്ളു. ഒരു ചുവന്ന കാളക്കുട്ടി അവളുടെ അടുത്തേക്ക് വന്നു. അവൾ ഭക്ഷണം ചോദിച്ചപ്പോൾ അത് ചെവിയിൽ നിന്ന് വലിച്ചെടുത്തോളാൻ പറഞ്ഞു. രണ്ടാനമ്മ തന്റെ പെൺമക്കളിൽ ഒരാളെ റുഷെൻ കോട്ടിയെ ചാരപ്പണി ചെയ്യാൻ നിയോഗിച്ചു. പെൺകുട്ടി ചുവന്ന കാളക്കുട്ടിയെ കണ്ടെത്തി.
രണ്ടാനമ്മ അസുഖം നടിച്ച് രാജാവിനോട് ചുവന്ന കാളക്കുട്ടിയുടെ ആന്തരികാവയവങ്ങൾ കൊണ്ടുള്ള മരുന്ന്  രോഗശമനത്തിന് ആവശ്യമാണെന്ന് പറഞ്ഞു. രാജാവ് അതിനെ അറുക്കുകയായിരുന്നു. പക്ഷേ ചത്ത കാളക്കുട്ടി അതിന്റെ മൃതദേഹം മറവു ചെയ്യാൻ റുഷെൻ കോട്ടിയോട് പറഞ്ഞു. അവൾ അപ്രകാരം ചെയ്‌തു, കണങ്കാലെല്ലൊഴികെ,   അത് അവൾക്ക് കണ്ടെത്താനായില്ല.
യൂൾടൈഡ് ഉത്സവത്തിന്, പള്ളിയിൽ പോകാൻ ആഗ്രഹിച്ചതിന് രണ്ടാനമ്മയും മക്കളും അവളെ പരിഹസിക്കുകയും അത്താഴം ഉണ്ടാക്കാൻ അവളോട് കല്പിക്കയും ചെയ്തു. പക്ഷേ ചുവന്ന കാളക്കുട്ടി രംഗത്തെത്തി. അത് അവൾക്ക് ധരിക്കാൻ വസ്ത്രം നൽകുകയും അത്താഴം പാചകം ചെയ്യാൻ അവളോട് ഒരു വശ്യപ്രയോഗം പറയുകയും ചെയ്തു. പള്ളിയിൽ, ഒരു യുവ രാജകുമാരൻ അവളുമായി പ്രണയത്തിലായി.
അവൾ രണ്ടുതവണ കൂടി പോയി, മൂന്നാമത്തെ തവണ, രാജകുമാരൻ അവളെ തടയാൻ പടിക്കൽ ഒരു കാവൽക്കാരനെ നിർത്തി. പക്ഷേ അവൾ പടിക്കു മുകളിലൂടെ ചാടി. ഗ്ലാസ് കൊണ്ട് നിർമ്മിച്ച ഒരു ഷൂ നിലത്തു വീണു.
പുറംകണ്ണികൾ
വർഗ്ഗം:സാങ്കൽപ്പിക രാജകുമാരിമാർ വർഗ്ഗം:നാടോടിക്കഥകൾ
ഡയമിഡ് ദ്വീപുകൾ
ബറിംഗ് കടലിടുക്കിനു നടുവിലായി അലാസ്കയ്ക്കും സൈബീരിയയ്ക്കും ഏതാണ്ട് മദ്ധ്യഭാഗത്തായി സ്ഥിതി ചെയ്യുന്ന രണ്ടു ദ്വീപുകളാണ് ഡയമിഡ് (Diomede) ദ്വീപുകൾ. രണ്ടുദ്വീപുകളാണ് ഇതിലുള്ളത്. ഇതിൽ ബിഗ് ഡയമിഡ്, റഷ്യൻ ഭരണത്തിലും ലിറ്റൽ ഡയമിഡ്, അമേരിക്കൻ ഐക്യനാടുകളുടെ ഭരണത്തിലുമാണ്. ശൈത്യകാലത്ത് രണ്ടു ദ്വീപുകളുടെയും മദ്ധ്യത്തിലുള്ള ഭാഗം മഞ്ഞുറഞ്ഞ് ഒരു പാലം പോലെയായിത്തീരുന്നു. ഇരു ദ്വീപുകളിലേയ്ക്കും ഇക്കാലത്ത് പോക്കുവരവ് സുസാദ്ധ്യമാണ്. എന്നാൽ ഇതു നിയമവിധേയമല്ലാത്തതിനാൽ രണ്ടു ദ്വീപുകൾക്കുമിടയ്ക്കുള്ള സഞ്ചാരം സമ്പൂർണ്ണമായി നിരോധിക്കപ്പെട്ടിരിക്കുന്നു.
ചരിത്രം
1648 ൽ റഷ്യൻ പര്യവേക്ഷകനായ സെമിയോൺ ഡെഷ്നെവ് ആയിരുന്നു ബെറിംഗ് കടലിടുക്കിലെത്തിയ ആദ്യ യൂറോപ്യൻ വംശജൻ. എല്ലുകൊണ്ടുണ്ടാക്കിയ അധരത്തിലണിയുന്ന ആഭരണങ്ങൾ ധരിച്ച തദ്ദേശവാസികളുടെ അധിവാസത്തിലുള്ള രണ്ട് ദ്വീപുകളെക്കുറിച്ച് അദ്ദേഹം റിപ്പോർട്ട് ചെയ്തുവെങ്കിലും ഇവ ഡയമിഡ് ദ്വീപുകളാണെന്ന് ഉറപ്പില്ലായിരുന്നു. റഷ്യൻ ഓർത്തഡോക്സ് പള്ളിയുടെ രക്തസാക്ഷിയായ സെന്റ് ഡയമിഡിന്റെ ഓർമ്മ ദിവസമായ 1728 ഓഗസ്റ്റ് 16 ന് റഷ്യൻ പര്യവേഷണത്തിന് നേതൃത്വം നൽകുന്നതിനിടെ ഡാനിഷ് നാവിക സഞ്ചാരിയായ വിറ്റസ് ബെറിംഗ് ഡയോമെഡ് ദ്വീപുകളെ വീണ്ടും കണ്ടെത്തി. 1732-ൽ റഷ്യൻ ജിയോഡെസിസ്റ്റ് മിഖായേൽ ഗ്വോസ്ദേവ് രണ്ട് ദ്വീപുകളുടേയും അക്ഷാംശരേഖാംശങ്ങൾ നിർണ്ണയിച്ചു.
അമേരിക്കൻ‌ ഐക്യനാടുകളുടെ അലാസ്ക വാങ്ങൽ കരാറിന് അന്തിമരൂപം നൽകിയ 1867 ലെ അമേരിക്കയും റഷ്യയും തമ്മിലുള്ള ഉടമ്പടിയിലെ ലിഖിത പ്രകാരം ഇരുരാജ്യങ്ങളും തമ്മിലുള്ള അതിർത്തി നിർണ്ണയിക്കാൻ ഈ ദ്വീപുകൾ ഉപയോഗിക്കുന്നു.
ശീതയുദ്ധകാലത്ത്, ആ വിടവ് അമേരിക്കൻ ഐക്യനാടുകളും സോവിയറ്റ് യൂണിയനും തമ്മിലുള്ള ഒരു അതിർത്തിയായി മാറുകയും "ഐസ് കർട്ടൻ" എന്നറിയപ്പെടുകയും ചെയ്തു. എന്നിരുന്നാലും, 1987-ൽ ലിൻ കോക്സ് ഒരു ദ്വീപിൽ നിന്ന് മറ്റൊന്നിലേക്ക് നീന്തുകയും മിഖായേൽ ഗോർബച്ചേവും റൊണാൾഡ് റീഗനും ഈ നേട്ടത്തെ അഭിനന്ദിക്കുകയും ചെയ്തു.
പുറത്തേക്കുള്ള കണ്ണികൾ
വർഗ്ഗം:ശാന്തസമുദ്രത്തിലെ ദ്വീപസമൂഹങ്ങൾ വർഗ്ഗം:അന്താരാഷ്ട്ര ദ്വീപസമൂഹങ്ങൾ വർഗ്ഗം:അലാസ്കയിലെ ദ്വീപുകൾ വർഗ്ഗം:റഷ്യയിലെ ദ്വീപുകൾ
വത്സല മേനോൻ
മലയാളചലച്ചിത്രരംഗത്തും ടെലിവിഷനിലും അമ്മവേഷങ്ങളിലും ഉപകഥാപാത്രങ്ങളീലും പ്രശസ്തയായ നടിയാണ് വത്സല മേനോൻ. ഏകദേശം ഇരുനൂറോളം ചിത്രങ്ങളിൽ അവർ അഭിനയിച്ചിട്ടുണ്ട്.
ജീവിതരേഖ
തൃശ്ശൂർ ജില്ലയിൽ രാമൻ മേനോന്റെയും ദേവകിയമ്മയുടെയും മകളായി വത്സല മേനോൺ 1945ൽ ജനിച്ചു. അവർക്ക് മൂന്ന് മൂത്ത ജ്യേഷ്ഠമാർ ഉണ്ട്. കുട്ടിക്കാലത്ത് തന്നെ നൃത്തം പഠിക്കുകയും പല രംഗങ്ങളിലും അവതരിപ്പിക്കുകയും ചെയുതു. 1953ൽ തിരമാല എന്ന ചലച്ചിത്രത്തിൽ ബേബി വത്സല എന്നപേരിൽ അഭിനയിച്ചു. 16അം വയസ്സിൽ വിവാഹിതയായി ബോബെയിൽ താമസമാക്കി. പ്രകാശ്, പ്രേം, പ്രിയൻ എന്നീ മൂന്ന് മക്കൾ ഉണ്ട്. പ്രകാശ് മേനോൻ ആസ്ത്രേലിയയിൽ ആണ്. പ്രേം മേനോൻ സിംഗപ്പൂരിലും പ്രിയൻ കൊച്ചിയിലും ജോലിചെയ്യുന്നു.
സിനിമാലോകം
മൂന്നു മക്കൾക്ക് ജന്മം കൊടുത്തശേഷം 1970ൽ മിസ്സ് തൃശ്ശൂർ ആയി വിജയിച്ചു. സിനിമയിലേക്ക്  ഒരുപാട് ക്ഷണം ഉണ്ടായിട്ടും 1985വരെ (മക്കൾ വലുതാകുന്നതുവരെ ) മാറിനിന്നു. 1985 ൽ കിരാതം ൽ അഭിനയിച്ചുകൊണ്ട് വീണ്ടും രംഗത്തെത്തി. അവരുടെ പരിണയം അച്ചുവിന്റെ അമ്മ, സല്ലാപം തനിയാവർത്തനം എന്നിവയിൽ ശ്രദ്ധേയമായ കഥാപാത്രങ്ങളെ അവതരിപ്പിച്ചു.
ആലീസ് വുഡ്ബൈ മക്‌കേൻ
ലഘുചിത്രം|1892-ൽ ആലീസ് വുഡ്ബി ആലീസ് വുഡ്ബൈ മക്‌കേൻ (1865–6 മാർച്ച് 1948) ജോർജിയയിലെ സവന്നയിൽ ഡോക്ടറായി ജോലി ചെയ്ത ആദ്യ വനിതയാണ്. ഇംഗ്ലീഷ്:Alice Woodby McKane. ഒരു ഫിസിഷ്യൻ എന്ന നിലയിൽ മാത്രമല്ല, രാഷ്ട്രീയക്കാരിയും എഴുത്തുകാരി എന്ന നിലയിലും അവർ അറിയപ്പെട്ടിരുന്നു. അവളും അവളുടെ ഭർത്താവ് കൊർണേലിയസ് മക്കെയ്നും അമേരിക്കയിലെ മെഡിക്കൽ ചരിത്രത്തിൽ ഒരു പ്രധാന പങ്ക് വഹിച്ചു. ആലീസ് സവന്നയിൽ കറുത്തവർഗ്ഗക്കാർക്കായി നഴ്‌സ് പരിശീലനത്തിന്റെ ആദ്യ സ്കൂൾ തുറന്നു. ലൈബീരിയയിൽ ആശുപത്രി എന്ന സ്വപ്നം സാക്ഷാത്കരിക്കാൻ ആലീസ് ഭർത്താവിനെ സഹായിച്ചു. ലൈബീരിയയിൽ നിന്ന് മടങ്ങിയെത്തിയ ശേഷം, അവർ സ്ത്രീകൾക്കും കുട്ടികൾക്കുമായി മക്‌കേൻ ഹോസ്പിറ്റൽ സ്ഥാപിക്കുകയും അത് പിന്നീട് സവന്നയിലെ എല്ലാ ആളുകൾക്കും, പ്രത്യേകിച്ച് ആഫ്രിക്കൻ അമേരിക്കൻ ജനതയ്ക്ക് ചികിത്സ നൽകുന്ന ചാരിറ്റി ആശുപത്രി എന്നറിയപ്പെടുകയും ചെയ്തു.
വിദ്യാഭ്യാസം
1865 ഫെബ്രുവരി 12 ന് പെൻസിൽവാനിയയിലെ ബ്രിഡ്ജ് വാട്ടറിലാണ് ആലീസ്. ജനിച്ചത്. ചാൾസും എലിസബത്ത് ഫ്രെയ്‌സർ വുഡ്‌ബിയും ആയിരുന്നു അവളുടെ മാതാപിതാക്കൾ ആലീസിന് ഏഴ് വയസ്സ് തികയുന്നതിന് മുമ്പ് മരിക്കുകയും മൂന്ന് വർഷത്തേക്ക് അവൾക്ക് കാഴ്ച നഷ്ടപ്പെടുകയും ചെയ്തു. ആലീസ് പബ്ലിക് സ്കൂളുകളിലും വിർജീനിയയിലെ ഹാംപ്ടൺ നോർമൽ ആൻഡ് അഗ്രികൾച്ചറൽ ഇൻസ്റ്റിറ്റ്യൂട്ടിലും പഠിച്ചു. ഇൻസ്റ്റിറ്റ്യൂട്ട് ഫോർ കളർഡ് യൂത്തിന്റെ (പിന്നീട് ചെയ്‌നി യൂണിവേഴ്സിറ്റി ഓഫ് പെൻസിൽവാനിയ) ബിരുദ വിദ്യാർത്ഥിനി എന്ന നിലയിൽ അവർ പ്രിൻസിപ്പൽ ഫാനി കോപ്പിന്റെ സെക്രട്ടറിയായിരുന്നു. ആലീസ് ഫിലാഡൽഫിയയിലെ ഇൻസ്റ്റിറ്റ്യൂട്ട് ഫോർ കളർഡ് യൂത്തിൽ നിന്ന് ബിരുദം നേടി 1889 -ൽ പെൻസിൽവാനിയയിലെ വുമൺസ് മെഡിക്കൽ കോളേജിൽ ചേർന്നു. 1892-ൽ ആലീസ് ഉയർന്ന ബഹുമതികളോടെ മെഡിക്കൽ ബിരുദം നേടുകയും ചെയ്തു.
ഇന്റർനാഷണൽ അസോസിയേഷൻ ഓഫ് അത്‌ലറ്റിക് ഫെഡറേഷൻസ്
കായിക മത്സരങ്ങളുടെ അന്താരാഷ്ട്ര ഭരണ സമിതിയാണ് ഇന്റർനാഷണൽ അസോസിയേഷൻ ഓഫ് അത്‌ലറ്റിക്‌സ് ഫെഡറേഷൻ (The International Association of Athletics Federations - IAAF). 1912ൽ ലോകത്തെ 17 ദേശീയ അത്‌ലറ്റിക്‌സ് ഫെഡറേഷനുകൾ സ്വീഡനിലെ സ്റ്റോക്‌ഹോമിൽ ഒത്തുചേർന്ന് ഇന്റർനാഷണൽ അമേച്ച്വർ അത്‌ലറ്റിക്‌സ് ഫെഡറേഷൻ എന്ന പേരിലാണ് ആദ്യമായി ഇത് രൂപീകരിച്ചത്. 1993 ഒക്ടോബർ മുതൽ ഇതിന്റെ ആസ്ഥാനം പടിഞ്ഞാറൻ യൂറോപ്പിലെ മൊണാക്കോ എന്ന രാജ്യത്താണ്. 1982ന്റെ തുടക്കത്തിൽ ഐഎഎഎഫ് അതിന്റെ ഭരണഘടനയിൽ നിരവധി ഭേദഗതികൾ വരുത്തി. അന്താരാഷ്ട്ര മത്സരങ്ങളിൽ പങ്കെടുക്കുന്നതിന് നഷ്ട പരിഹാരം സ്വീകരിക്കുന്നത് ഉൾപ്പെടെയുള്ള ഭേദഗതികളാണ് കൊണ്ടുവന്നത്. 2001ലെ കോൺഗ്രസ് വരെ അതിന്റെ പേരിൽ അമേച്വർ എന്ന വാക്ക് നിലനിർത്തി. പിന്നീട് ഇന്റർനാഷണൽ അസോസിയേഷൻ ഓഫ് അത്‌ലറ്റിക് ഫെഡറേഷൻ എന്നാക്കി മാറ്റി. ബ്രിട്ടനിലുള്ള സെബാസ്റ്റ്യൻ കോ ആണ് ഐഎഎഎഫിന്റെ നിലവിലെ പ്രസിഡന്റ്. 2015ൽ ചൈനയിലെ ബീജിങ്ങിൽ നടന്ന വേൾഡ് ചാംപ്യൻഷിപ്പ്‌സ് ഇൻ അത്‌ലറ്റിക്‌സിന് മുൻപായി നടന്ന 2015ലെ ഐഎഎഎഫ് കോൺഗ്രസ്സിലാണ് ഇദ്ദേഹം തിരഞ്ഞെടുക്കപ്പെട്ടത്.
പ്രസിഡന്റുമാർ
ഐഎഎഎഫ് സ്ഥാപിതമായതിന് ശേഷം ആറു പ്രസിഡന്റുമാരാണ് തിരഞ്ഞെടുക്കപ്പെട്ടത്. അവരുടെ വിവരങ്ങൾ താഴെ:-
ഏരിയാ അസോസിയേഷൻ
മൊത്തം 215 അംഗ ഫെഡറേഷനുകൾ അടങ്ങിയ ആറു മേഖലാ അസോസിയേഷനുകളായാണ് ഐഎഎഎഫ് പ്രവർത്തിക്കുന്നത്. അവ താഴെ.
അവലംബം
വർഗ്ഗം:കായികസംഘടനകൾ
ഗുസ്റ്റാവ് കിർച്‌ഹോഫ്
വൈദ്യുത സ്പന്ദനങ്ങൾ പ്രകാശത്തിന്റെ വേഗതയിലാണ് സഞ്ചരിക്കുന്നതെന്ന് ആദ്യമായി തെളിയിച്ച ശാസ്ത്രജ്ഞനാണ് ഗുസ്റ്റാവ് കിർച്‌ഹോഫ് (12 മാർച്ച് 1824 – 17 ഒക്റ്റോബർ 1887).
ജീവിതരേഖ
ഒരു വക്കീലിന്റെ മകനായ കിർക്കഫ് പ്രഷ്യയിലെ കോണിഗ്സ്ബർഗിലാണ് (ഇന്നത്തെ കാളിനിൻഗ്രാഡ് ) ജനിച്ചത്‌. 1854-ൽ ഹെയ്ഡൽബർഗിൽ ഭൗതികത്തിലെ പ്രൊഫസ്സറായി നിയമിതനായശേഷം, അവിടെ ബൂൺസെന്റെ കൂടെ ഗവേഷണമാരംഭിച്ചു. വർണങ്ങളുള്ള ഫിൽട്ടറുകളിലൂടെ പ്രകാശത്തെകടത്തി വിട്ടാണ്, ബുൻസെൻ ഗവേഷണം നടത്തിയിരുന്നത്. ഒരു പ്രിസം കൂടി ഉപയോഗിക്കുന്നത് നന്നായിരിക്കുമെന്ന് കിർക്കഫ് നിർദ്ദേശിച്ചു. അങ്ങനെ രണ്ടുപേരും ചേർന്ന് ആദ്യത്തെ സ്പെക്ട്രോസ്കോപ് നിർമിച്ചു. ഇതുപയോഗിച്ചുള്ള പഠനം തുടങ്ങിയതോടെ കിർക്കഫിന് ഒരു കാര്യം ബോധ്യമായി. ഓരോ രാസമൂലകവും പ്രകാശ ധവളമാകുന്നതുവരെ ചൂടാക്കിയാൽ അതിൻറേതായ വർണരാജി ഉണ്ടാകും. അങ്ങനെ പ്രകാശധവളമായ സോഡിയം വാതകം ഇരട്ട മഞ്ഞ വരകൾ ഉണ്ടാക്കും, അതായത്, ഓരോ മൂലകത്തിനും അതിന്റേതായ "വിരലടയാളങ്ങൾ " ഉണ്ട്. താമസിയാതെ (1859 ഒക്ടോബർ 27) ഒരു ഖനിജത്തെ പ്രകാശധവളമാക്കിയപ്പോൾ അന്നുവരെ കണ്ടിട്ടില്ലാത്ത വർണരാജി ഉണ്ടാകുന്നതായി കാണപ്പെട്ടു. ഇതൊരു പുതിയ മൂലകമായിരിക്കുമെന്ന് കിർക്കഫ് ഊഹിച്ചു. ഇങ്ങനെ കണ്ടുപിടിക്കപെട്ടതാണ് സീസിയം. കിർക്കഫ് പിന്നെയും പല പരീക്ഷണങ്ങൾ നടത്തി.
കിർക്കഫിന്റെ നിയമം
ഒരു വാതകത്തിലൂടെ പ്രകാശം കടന്നു പോകുന്ന സമയത്ത് ആ വാതകം പ്രകാശധവളമാകുമ്പോൾ ഏതെല്ലാം തരംഗദൈർഘ്യങ്ങൾ പുറപ്പെടുവിക്കുമോ അതെല്ലാം ആഗിരണം ചെയ്യപ്പെടുമെന്ന് കിർക്കഫ് കണ്ടുപിടിച്ചു. ഇതാണ് 'കിർക്കഫിന്റെ നിയമ' മെന്ന പേരിലറിയപ്പെടുന്നത്.
ഒരു പ്രത്യേക തരംഗദൈർഘ്യത്തെ ആഗിരണം ചെയ്യുമ്പോൾ വർണരാജിയിൽ ആ ഭാഗം കറുത്ത രേഖയായി കാണപ്പെടും. അങ്ങനെ സൂര്യപ്രകാശത്തിൽ ഫ്രോൺ ഹോഫർ കണ്ടെത്തിയ D രേഖ സോഡിയത്തിന്റെതാണെന്ന് തെളിഞ്ഞു. അങ്ങനെ നക്ഷത്രങ്ങളുടെ രാസ ഘടന പഠിക്കുവാനുള്ള വഴി കണ്ടെത്തി. ഉത്തമമായൊരു കറുത്ത വസ്തുവെ പ്രകാശധവളമാകുന്നതുവരെ ചൂടാക്കിയാൽ അതിൽ നിന്ന് എല്ലാ തരംഗദൈർഘ്യങ്ങളിലും ഉള്ള വികിരണങ്ങൾ പുറത്തു വരുമെന്നും കിർക്കഫ് പ്രസ്താവിച്ചു കറുത്ത വസ്തുവിൽ നിന്നുള്ള വികിരണത്തിന് ക്വാണ്ടം സിദ്ധാന്തത്തിന്റെ ഉത്പത്തിയിൽ വലിയ പ്രാധാന്യമുണ്ട്.
1887 ഒക്ടോബർ 17- ന് ബർലിനിൽ വച്ച് കിർക്കഫ് അന്തരിച്ചു.
മെറിസ് കൊണ്ടെ
സാഹിത്യ നൊബേലിന് ബദലായി ഏർപ്പെടുത്തിയ ന്യൂ അക്കാദമി പ്രൈസ് ഇൻ ലിറ്ററേച്ചർ ലഭിച്ച കരീബിയൻ എഴുത്തുകാരിയാണ് മെറിസ് കൊണ്ടെ. സെഗു (1984-85) ശ്രദ്ധേയമായ കൃതി. ഫ്രഞ്ച് ഭാഷയിൽ എഴുതുന്ന അവരുടെ കൃതികൾ മറ്റ് ഭാഷകളിലേക്കും തർജ്ജമ ചെയ്യപ്പെട്ടിട്ടുണ്ട്. Grand prix littéraire de la Femme (1986), Prix de L’Académie francaise (1988)
ജീവിതരേഖ
കരീബിയൻ ദ്വീപുകളിലെ ഫ്രഞ്ച് അധീന പ്രദേശമായ ഗ്വാഡലോപിൽ എട്ട് മക്കളിൽ ഇളയ മകളായി ജനിച്ചു. ഹൈസ്ക്കൂളിൽ നിന്ന് പഠിച്ചുകഴിഞ്ഞ് പാരീസ്, സോർബോണ്ണെയിലെ ലൈസി ഫെനലോണിൽ ചേർന്നു, അവിടെവച്ചാണ് അവർ ഇംഗ്ലീഷിൽ പ്രാഗൽഭ്യം നേടുന്നത്. 1959 -ൽ‍ ഗിനിയൻ സിനിമ നടനായിരുന്ന മമാദോ കോണ്ടെയെ വിവാഹം കഴിച്ചു. നാല് മക്കളുണ്ട്.
ഗാന, ഗിനി യിൽ നിന്നും സെനെഗലിൽ നിന്നും പഠിത്തം കഴിഞ്ഞ് തിരിച്ച് പാരീസിലേക്ക്തന്നെ മെറിസ് എത്തി. സോർബോണ്ണെയിൽ കരീബിയൻ സാഹിത്യത്തിൽ പിഎച്ഡി 1975 -ൽ പൂർത്തിയാക്കി.
1981 -ൽ കോണ്ടെ വിവാഹമോചിതയായി. പിന്നീട് റിച്ചാർഡ് ഫിലികോക്സിനെ അവർ വിവാഹം കഴിച്ചു. കോണ്ടെയുടെ മിക്ക കൃതികളുടേയും ഇംഗ്ലീഷ് തർജ്ജമ ചെയ്തത് അദ്ദേഹമായിരുന്നു
അമേരിക്കയിൽ പഠിപ്പിക്കാനായി ഫുൾബ്രൈറ്റ് സ്കോളർഷിപ്പ് 1985 -ൽ കോണ്ടെക്ക് ലഭിച്ചു. ശേഷം ന്യൂയോർക്ക് നഗരത്തിലെ കൊളമ്പിയ യൂണിവേഴിസിറ്റിയിൽ ഫ്രഞ്ച് പ്രൊഫസറായി. അവരുടെ സർഗാത്മകമായ എഴുത്ത് നല്ലൊരു അക്കാദമിക് കരിയർ അവർക്ക് നേടിക്കൊടുത്തു. 2004 -ൽ പ്രൊഫസർ എമരിറ്റ ഫ്രെഞ്ച് എന്ന പേരോടുകൂടി കൊളമ്പിയ യൂണിവേഴ്സിറ്റിയിൽ നിന്ന് വിരമിച്ചു. ബെർക്ക്ലിയിലെ യൂണിവേഴ്സിറ്റി ഓഫ് കാലിഫോർണിയ, യു.സി.എൽ.എ, സൊർബോണയിലെ യൂണിവേഴ്സിറ്റി ഓഫ് വിർജിനസ യൂണിവേഴ്സിറ്റി ഓഫ് നന്റേരെ എന്നിവടത്തും അവർ പഠിപ്പിച്ചിട്ടുണ്ട്.
സാഹിത്യപരമായ പ്രാധാന്യം
വർഗ്ഗ, വർണ്ണ, സാമൂഹ്യപരമായ വിഷയങ്ങളാണ് കോണ്ടെയുടെ എഴുത്ത് കൈകാര്യം ചെയ്യുന്നത്. അവയിൽ വ്യത്യസ്തപരമായി ചരിത്രവും കൂടിവരാറുണ്ട്. ആഫ്രിക്കൻ മനുഷ്യരാണ് കോണ്ടെയയുടെ മിക്ക കൃതികളിലേയും കഥാപാത്രങ്ങൾ.
കരീബിയൻ സാഹിത്യ ചലനങ്ങളോട് ഒരകലം പാലിച്ചിട്ടുണ്ടായിരുന്നു അവർ, വളരെ ശക്തമായ രാഷ്ട്രീയ ആശങ്കകളുള്ള ഫെമിനിസ്റ്റ് സ്ത്രീ കഥാപാത്രങ്ങൾ അതിൽ നിറഞ്ഞുനിന്നു. ഒരു തീവ്ര ആക്റ്റിവിസ്റ്റ് അവരുടെ കൃതികളിലും പ്രതിഫലിച്ചിരുന്നു. അതവർ സമ്മതിചിട്ടുമുണ്ട്: "കൃത്യമായ രാഷ്ട്രീയപരമായ പ്രാധാന്യമോ മറ്റോ ഇല്ലാതെ എനിക്കാൻ അക്കാര്യത്തെ എഴുതാൻ കഴിയില്ലാ, എന്റെ കൈയ്യിൽ അതല്ലാതെ മറ്റൊന്നും നൽകാനില്ല ".
അവരുടെ മുൻകാല എഴുത്തുകൾ വളരെ പെട്ടെന്ന് ഓട്ടോബയോഗ്രാഫികളായി മാറി, മെമറീസ് ഓഫ് മൈ ചൈൽഡ്ഹുഡ് (1998), കോണ്ടെയുടെ അമ്മയുടെ അമ്മയെക്കുറിച്ചുള്ള വിക്ടോയിർ (2010), എന്നിവ ഉദാഹരണങ്ങളാണ്. ഹു സ്ലാഷെഡ് സെലനൈർസ് ത്രോട്ട് (2004) -ലും കോണ്ടെയയുടെ അമ്മയുടെ അമ്മയെക്കുറിച്ച് സൂചനകളുണ്ട്.
"ആഫ്രിക്കൻ അടിമകളാൽ ആഫ്രിക്കൻ ലോകം, യൂറോപ്പിയൻ വിദ്യാഭ്യാസത്താൽ യൂറോപ്പ്യൻ ലോകംഎന്നീ രണ്ട് ലോകങ്ങളെ ഏറെക്കുറെ എനിക്ക് ഉഭയാർത്ഥപദമാകുന്നു. നിങ്ങൾക്കതിനെഉപയോഗിച്ച് നിങ്ങളുടെ വാക്കുകൾക്ക് പുതിയ അർത്ഥങ്ങളുണ്ടാക്കാം. അത് ചെയ്യുമ്പോൾ എനിക്ക് ഏറെ ആനന്ദമുണ്ടായിരുന്നു, ഒരു കളിയാണത്, സന്തോഷം തരുന്ന ഒരു കളി."
ബഹുമതികൾ
Le Grand Prix Litteraire de la Femme (1986), Le Prix de L’Académie Francaise (1988) എന്നീ ബഹുമതികൾ കോണ്ടെ നേടിയിട്ടുണ്ട്.
2018 -ൽ ന്യൂ അക്കാദമി പ്രൈസ് ഇൻ ലിറ്റ്രേച്ചർ ലഭിച്ചു.
അധികലിങ്കുകൾ
വർഗ്ഗം:കരീബിയൻ എഴുത്തുകാർ വർഗ്ഗം:ഫ്രഞ്ച് എഴുത്തുകാർ വർഗ്ഗം:1937-ൽ ജനിച്ചവർ
ക്യൂമാധാ ക്രാൻടി ദ്വീപ്
അറ്റ്ലാന്റിക് സമുദ്രത്തിലെ ബ്രസീലിന്റെ തീരത്ത് സ്ഥിതിചെയ്യുന്ന ഒരു ദ്വീപാണ് സ്നേക്ക് ഐലന്റ് എന്നും അറിയപ്പെടുന്ന ഇൽഹ ഡാ ക്യൂമാഡ ഗ്രാൻഡെ. സാവോ പോളോ സംസ്ഥാനത്തെ ഇറ്റാൻഹാം മുനിസിപ്പാലിറ്റിയുടെ ഭാഗമായാണ് ഇത് ഭരിക്കുന്നത്. ദ്വീപിന്റെ വലിപ്പം ചെറുതാണ്, 43 ഹെക്ടർ (106 ഏക്കർ) മാത്രമേയുള്ളൂ, മിതശീതോഷ്ണ കാലാവസ്ഥയുമുണ്ട്. നഗ്നമായ പാറ മുതൽ മഴക്കാടുകൾ വരെ ദ്വീപിന്റെ ഭൂപ്രദേശം ഗണ്യമായി വ്യത്യാസപ്പെടുന്നു. ഗുരുതരമായി വംശനാശഭീഷണി നേരിടുന്ന, വിഷമുള്ള ബോട്രോപ്‌സ് ഇൻസുലാരിസിന്റെ (ഗോൾഡൻ ലാൻസ്‌ഹെഡ് പിറ്റ് വൈപ്പർ) ഏക ആശ്രയമാണിത്. സമുദ്രനിരപ്പ് ഉയരുന്നതിനിടയിൽ ദ്വീപിൽ പാമ്പുകൾ കുടുങ്ങി. തുടർന്നുണ്ടായ തിരഞ്ഞെടുപ്പ് സമ്മർദ്ദം പാമ്പുകളെ അവരുടെ പുതിയ പരിതസ്ഥിതിയിൽ പൊരുത്തപ്പെടാൻ അനുവദിക്കുകയും ജനസംഖ്യയിൽ അതിവേഗം വർദ്ധിക്കുകയും ദ്വീപിനെ പൊതു സന്ദർശനത്തിന് അപകടകരമാക്കുകയും ചെയ്തു. ആളുകളെയും പാമ്പുകളെയും സംരക്ഷിക്കുന്നതിനായി ക്യൂമാഡ ഗ്രാൻഡെ പൊതുജനങ്ങൾക്കായി അടച്ചിരിക്കുന്നു; ബ്രസീലിയൻ നാവികസേനയ്ക്കും ബ്രസീലിയൻ ഫെഡറൽ കൺസർവേഷൻ യൂണിറ്റായ ചിക്കോ മെൻഡിസ് ഇൻസ്റ്റിറ്റ്യൂട്ട് ഫോർ ബയോഡൈവേഴ്‌സിറ്റി കൺസർവേഷൻ പരിശോധിച്ച ഗവേഷകർക്കും മാത്രമേ പ്രവേശനം ലഭ്യമാകൂ.
ഭൂമിശാസ്ത്രം
ബ്രസീലിലെ സാവോ പോളോയുടെ തീരത്ത് നിന്ന് ഏകദേശം 33 കിലോമീറ്റർ (21 മൈൽ) അകലെയുള്ള ഈ ദ്വീപ് ഏകദേശം 430,000 ചതുരശ്ര മീറ്റർ (110 ഏക്കർ) വിസ്തൃതിയുള്ളതാണ്. സമുദ്രനിരപ്പിൽ നിന്ന് 206 മീറ്റർ (676 അടി) ഉയരത്തിലാണ് ദ്വീപ്. അയൽ ദ്വീപായ നിമെറിനോട് സാമ്യമുള്ള മിതശീതോഷ്ണ കാലാവസ്ഥയാണ് ഈ ദ്വീപിനുള്ളത്. ദ്വീപിന്റെ 0.25 ചതുരശ്ര കിലോമീറ്റർ (62 ഏക്കർ) മഴക്കാടുകളാൽ മൂടപ്പെട്ടിരിക്കുന്നു; ശേഷിക്കുന്ന പ്രദേശങ്ങളിൽ തരിശായ പാറകളും തുറന്ന പുൽമേടുകളും അടങ്ങിയിരിക്കുന്നു. ക്യൂമാഡ ഗ്രാൻഡെ ഓഗസ്റ്റിൽ ശരാശരി 18.38 (C (65.08 ° F) മുതൽ മാർച്ചിൽ 27.28 (C (81.10 ° F) വരെയും മഴ ജൂലൈയിൽ പ്രതിമാസം 0.2 മില്ലിമീറ്റർ (0.0079 ഇഞ്ച്) മുതൽ 135.2 മില്ലിമീറ്റർ (5.32 ഇഞ്ച്) വരെയുമാണ്. ഡിസംബറിൽ.
ചരിത്രം
ക്യൂമാധാ ക്രാൻടി ദ്വീപിൽ പലതരം സസ്യങ്ങളുണ്ട്. വനനശീകരണത്തിന്റെ ഫലമായി ദ്വീപ് ഭാഗികമായി മഴക്കാടുകളിലും ഭാഗികമായി നഗ്നമായ പാറയിലും പുല്ലും നിറഞ്ഞ പ്രദേശങ്ങളിൽ ഉൾപ്പെടുന്നു. വനനശീകരണം ദ്വീപിന്റെ പേരിന്റെ ഉത്ഭവമാണ്: പോർച്ചുഗീസ് ഭാഷയിൽ "ക്യൂമാഡ" എന്ന വാക്കിന്റെ അർത്ഥം "കരിഞ്ഞു" എന്നാണ്, കാരണം ദ്വീപിലെ ഒരു വാഴത്തോട്ടത്തിനായി ഭൂമി വെട്ടിമാറ്റാൻ നാട്ടുകാർ ശ്രമിച്ചപ്പോൾ, ഈ സാങ്കേതികവിദ്യ ഉപയോഗിച്ച് മഴക്കാടുകൾ വെട്ടിമാറ്റേണ്ടിവന്നു. 1909 ൽ ദ്വീപിൽ നിന്ന് കപ്പലുകൾ മാറ്റാൻ ഒരു വിളക്കുമാടം നിർമ്മിച്ചു. വിളക്കുമാടം ഓട്ടോമേറ്റ് ചെയ്തപ്പോൾ അവസാനത്തെ മനുഷ്യ നിവാസികൾ ദ്വീപ് വിട്ടു. 1985-ൽ സൃഷ്ടിക്കപ്പെട്ട 33 ഹെക്ടർ (82 ഏക്കർ) ഇൽഹാസ് ക്യൂമാഡ പെക്വീന ഇ ക്യൂമാഡ ഗ്രാൻഡെ ഏരിയ, പ്രസക്തമായ പാരിസ്ഥിതിക താൽപ്പര്യത്താൽ ദ്വീപും പടിഞ്ഞാറ് ഇൽഹ ക്യൂമാഡ പെക്വീനയും സംരക്ഷിക്കപ്പെടുന്നു. ബ്രസീലിയൻ നാവികസേന ഈ ദ്വീപ് പൊതുജനങ്ങൾക്കായി അടച്ചിരിക്കുന്നു കൂടാതെ ഡാറ്റ ശേഖരിക്കുന്നതിന് ഇളവുകൾ സ്വീകരിക്കുന്ന ഗവേഷണ സംഘങ്ങൾ മാത്രമാണ് ദ്വീപിൽ അനുവദനീയമായത്.
അപകടം
ഒരു ദ്വീപിൽ വളരെയധികം പാമ്പുകൾ ഉള്ളതിനാൽ, ദ്വീപിന്റെ ഓരോ ചതുരശ്ര മീറ്ററിലും (10.8 ചതുരശ്ര അടി) ഒരു പാമ്പിനെ കണക്കാക്കുമ്പോൾ, വിഭവങ്ങൾക്കായി മത്സരമുണ്ട്. ക്യൂമാഡ ഗ്രാൻഡിൽ രേഖപ്പെടുത്തിയ 41 പക്ഷിമൃഗാദികളുടെ എണ്ണം ഉണ്ടായിരുന്നിട്ടും, സ്വർണ്ണ ലാൻസ്‌ഹെഡ് രണ്ടെണ്ണത്തെ മാത്രം ആശ്രയിക്കുന്നു: ട്രോഗ്ലോഡൈറ്റ്സ് മസ്കുലസ് (തെക്കൻ ഹ re സ് റെൻ), സാധാരണയായി സ്വർണ്ണ ലാൻസ്‌ഹെഡ് ഒരു വേട്ടക്കാരനായി ഒഴിവാക്കാൻ കഴിയും, ചിലിയൻ എലീനിയ (ഒരു ഇനം of flycatcher), ഇത് പാമ്പിന്റെ അതേ പ്രദേശത്തെ സസ്യങ്ങളെ പോഷിപ്പിക്കുന്നു. ദ്വീപിൽ ഏകദേശം 430,000 പാമ്പുകളുണ്ടെന്ന് കരുതപ്പെട്ടിരുന്നു, എന്നാൽ അടുത്തിടെയുള്ള കണക്കുകൾ വളരെ കുറവാണ്. സുവർണ്ണ ലാൻസ്‌ഹെഡിന്റെ ജനസംഖ്യയെക്കുറിച്ചുള്ള ആദ്യത്തെ ആസൂത്രിതമായ പഠനത്തിൽ ജനസംഖ്യ 2,000 മുതൽ 4,000 വരെ ആണെന്ന് കണ്ടെത്തി, ഇത് ദ്വീപിലെ മഴക്കാടുകളിൽ കേന്ദ്രീകരിച്ചു. പരിമിതമായ അളവിലുള്ള വിഭവങ്ങളും ജനസംഖ്യയും ആയിത്തീർന്നതിനാലാണ് ഇത് സംഭവിച്ചത്, എന്നാൽ 2015 ൽ ഒരു ഡിസ്കവറി ചാനൽ ഡോക്യുമെന്ററിയിലെ ഒരു ഹെർപ്പറ്റോളജിസ്റ്റ് നടത്തിയ കണക്കനുസരിച്ച് ജനസംഖ്യ 2,000 മുതൽ 4,000 വരെ സ്വർണ്ണ ലാൻസ്‌ഹെഡുകളായി തുടരുന്നു. ബോട്രോപ്സ് ഇൻസുലാരിസിനും ബ്രീഡിംഗിൽ നിന്ന് അപകടസാധ്യതയുണ്ട്, ഇതിന്റെ ഫലങ്ങൾ ജനസംഖ്യയിൽ പ്രകടമാണ്. ഗോൾഡൻ ലാൻസ്‌ഹെഡിന്റെ മൊത്തത്തിലുള്ള ജനസംഖ്യ കുറവായതിനാൽ, പാമ്പിനെ ഐയുസി‌എൻ റെഡ് ലിസ്റ്റിൽ ഭീഷണിപ്പെടുത്തിയ ജീവികളുടെ പട്ടികയിൽ ഗുരുതരമായി വംശനാശഭീഷണി നേരിടുന്നു. ബ്രസീലിലെ വംശനാശഭീഷണി നേരിടുന്ന മൃഗങ്ങളുടെ പട്ടികയിലും ഇത് ഉൾപ്പെടുത്തിയിട്ടുണ്ട്. വിഷമില്ലാത്ത പാമ്പുകളായ ഡിപ്സാസ് ആൽബിഫ്രോണുകളുടെ ഒരു ചെറിയ ജനസംഖ്യയും ഈ ദ്വീപിലുണ്ട്.
കരിമുത്തിൾ
നനവാർന്ന പ്രദേശങ്ങളിലും അർദ്ധ-നിത്യഹരിതവനങ്ങളിലും ഇലപൊഴിയും കാടുകളിലും കാവുകളിലുമെല്ലാം കാണപ്പെടുന്ന പടർന്നുവളരുന്ന ഒരു ചെടിയാണ് കരിങ്കുടങ്ങൽ അഥവാ കരിമുത്തിൾ. . കേരളത്തിൽ എല്ലായിടത്തും കണ്ടുവരുന്നു.
ഫീൽഡ്-പ്രോഗ്രാമ്മേബിൾ ഗേറ്റ് അറേ
നിർമ്മാണത്തിനുശേഷം ഒരു ഉപഭോക്താവോ ഡിസൈനറോ ക്രമീകരിക്കാൻ രൂപകൽപ്പന ചെയ്‌തിരിക്കുന്ന ഒരു ഇൻറഗ്രേറ്റഡ് സർക്യൂട്ടാണ് ഫീൽഡ്-പ്രോഗ്രാമ്മേബിൾ ഗേറ്റ് അറേ (എഫ്പി‌ജി‌എ). അതിനാൽ ഈ പദം ഫീൽഡ്-പ്രോഗ്രാമ്മേബിൾ ആണ്. ആപ്ലിക്കേഷൻ-സ്പെസെഫിക് ഇന്റഗ്രേറ്റഡ് സർക്യൂട്ടിനായി (ASIC) ഉപയോഗിക്കുന്നതിന് സമാനമായ ഒരു ഹാർഡ്‌വെയർ വിവരണ ഭാഷ (എച്ച്ഡിഎൽ) ഉപയോഗിച്ചാണ് എഫ്‌പി‌ജി‌എ കോൺഫിഗറേഷൻ സാധാരണയായി വ്യക്തമാക്കുന്നത്. കോൺഫിഗറേഷൻ വ്യക്തമാക്കുന്നതിന് മുമ്പ് സർക്യൂട്ട് ഡയഗ്രമുകൾ ഉപയോഗിച്ചിരുന്നു, പക്ഷേ ഇലക്ട്രോണിക് ഡിസൈൻ ഓട്ടോമേഷൻ ഉപകരണങ്ങളുടെ വരവ് കാരണം ഇത് വളരെ അപൂർവ്വമാണ്. ഫീൽഡ്-പ്രോഗ്രാമ്മേബിൾ ഗേറ്റ് അറേകളിൽ പ്രോഗ്രാം ചെയ്യാവുന്ന ലോജിക് ബ്ലോക്കുകളുടെ ഒരു നിരയും വ്യത്യസ്ത കോൺഫിഗറേഷനുകളിൽ ഇന്റർ-വയർ ചെയ്യാൻ കഴിയുന്ന നിരവധി ലോജിക് ഗേറ്റുകൾ പോലെ ബ്ലോക്കുകളെ "ഒരുമിച്ച് വയർ" ചെയ്യാൻ അനുവദിക്കുന്ന "പുനഃക്രമീകരിക്കാവുന്ന ഇന്റർകണക്റ്റുകളുടെ" ഒരു ശ്രേണിയും അടങ്ങിയിരിക്കുന്നു. സങ്കീർണ്ണമായ കോമ്പിനേഷണൽ ഫംഗ്ഷനുകൾ അല്ലെങ്കിൽ AND, XOR പോലുള്ള ലളിതമായ ലോജിക് ഗേറ്റുകൾ നടത്തുന്നതിന് ലോജിക് ബ്ലോക്കുകൾ ക്രമീകരിക്കാൻ കഴിയും. മിക്ക എഫ്പി‌ജി‌എകളിലും, ലോജിക് ബ്ലോക്കുകളിൽ മെമ്മറി ഘടകങ്ങളും ഉൾപ്പെടുന്നു, അവ ലളിതമായ ഫ്ലിപ്പ്-ഫ്ലോപ്പുകളോ അല്ലെങ്കിൽ കൂടുതൽ പൂർണ്ണമായ മെമ്മറിയോ ആകാം. വ്യത്യസ്‌ത ലോജിക് ഫംഗ്ഷനുകൾ‌ നടപ്പിലാക്കുന്നതിനായി നിരവധി എഫ്‌പി‌ജി‌എകൾ‌ പുനരുൽ‌പാദിപ്പിക്കാൻ‌ കഴിയും. കമ്പ്യൂട്ടർ സോഫ്റ്റ്വെയറിൽ ചെയ്യുന്നതുപോലെ ഫ്ലെക്സിബിൾ റീകോൺഫിഗറബിൾ കമ്പ്യൂട്ടിംഗ് അനുവദിക്കുന്നു.
പുറത്തേക്കുള്ള കണ്ണികൾ
വർഗ്ഗം:ഇന്റഗ്രേറ്റഡ് സർക്യൂട്ടുകൾ വർഗ്ഗം:അമേരിക്കൻ കണ്ടുപിടിത്തങ്ങൾ
പി.പി. മാധവൻ പണിക്കർ
പൂരക്കളി മറത്തുകളി കലാകാരനും സംസ്കൃത പണ്ഡിതനുമാണ് പി.പി മാധവൻ പണിക്കർ(ജനനം :1938 ജൂൺ 4). കേരള ഫോക്‌ലോർ അക്കാദമിയുടെ പ്രഥമ സമഗ്ര സംഭാവനാ പുരസ്കാരം നേടി. അനുഷ്ഠാന കലാരംഗത്ത് ആറര പതിറ്റാണ്ടോളം മികവാർന്ന പ്രവർത്തനം കാഴ്ചവെച്ചു.
ജീവിതരേഖ
കാസർകോട് ജില്ലയിലെ പിലിക്കോട് വയലിൽ കുഞ്ഞിരാമൻപണിക്കരുടെയും പുതിയപുരയിൽ മാധവിയമ്മയുടെയും അഞ്ചുമക്കളിൽ രണ്ടാമനായാണ് ജനനം. അച്ഛൻ വയലിൽ കുഞ്ഞിരാമൻപണിക്കർ പേരുകേട്ട മറുത്തുകളി ആചാര്യനാണ്. അദ്ദേഹത്തിൽ നിന്നാണ് മാധവൻ പൂരക്കളിയുടെ ബാലപാഠങ്ങൾ ഹൃദിസ്ഥമാക്കുന്നത്. സാഹിത്യ ശിരോമണി പുത്തിലോട്ട് പി.ഗോവിന്ദൻ നമ്പൂതിരിയുടെ ശിഷ്യത്വം ഈ അനുഷ്ഠാനകലയിൽ അഗ്രഗണ്യനാകാൻ ഇടയാക്കി. പതിനാറാം വയസിൽ പള്ളിക്കര പാലരെകീഴിൽ വിഷ്ണുമൂർത്തി ക്ഷേത്രത്തിൽ നടത്തിയ മറത്തുകളിയോടെയാണ് പൂരക്കളി മറത്തുകളി രംഗത്തെത്തിയത്. ആലാപന സൗകുമാര്യവും സരസവാക് പ്രയോഗങ്ങളും മറത്തുകളി രംഗത്ത് അദ്ദേഹത്തെ പകരക്കാനില്ലാത്ത പ്രതിഭയാക്കി. ജ്യോതിഷത്തിലും സംസ്‌കൃതത്തിലും പാണ്ഡിത്ത്യമുണ്ടായിരുന്നു. 21ാം വയസിൽ മറത്തുകളി രംഗത്തെ പരമോന്നത ബഹുമതിയായ വീരശൃംഖലയും പണിക്കർ പദവിയും ലഭിച്ചു. കാലടി സംസ്‌കൃത സർവകലാശാലയും കലിക്കറ്റ് സർവകലാശാലയും പി.പി മാധവ പണിക്കരെ ആദരിച്ചിട്ടുണ്ട്. 1989 ൽ കേരള സംഗീത നാടക അക്കാദമി ജനറൽ കൗൺസിൽ അംഗമായിരുന്നു. ഇപ്പോൾ സാംസ്‌കാരിക വകുപ്പിന്റെ കീഴിലുള്ള ഫോക് ലോർ അക്കാദമിയിൽ നോമിനിഈമേഖലയിലെ 50 വർഷത്തെ മികിവിന് ഒട്ടേറെ പുരസ്‌കാരങ്ങൾ തേടിയെത്തിയിരുന്നു.
മറുത്തുകളി എന്ന വിജ്ഞാന കലയെ വടക്കൻ മണ്ണിന് പുറത്ത് പരിചയപ്പെടുത്താൻ ഇദ്ദേഹത്തിന്റെ മികച്ച അവതരണ ശൈലി ഒരു കാരണം ആയിട്ടുണ്ട്. തിരുവനന്തപുരത്തു കാവാലത്തിന്റെ സോപാനവുമായി ചേർന്നു വെങ്ങര കൃഷ്ണൻ പണിക്കരും മാധവൻ പണിക്കരും പൂരക്കളി മറത്തുകളി  അവതരിപ്പിച്ചു. ഗുരുവായൂർ മേല്പത്തൂർ ഓഡിറ്റോറിയം, തിരൂർ തുഞ്ചൻ പറമ്പ്, ഡൽഹി, ദുബായ്, അബുദാബി അങ്ങനെ എന്നിടങ്ങളിലും, വെങ്ങര കൃഷ്ണ പണിക്കരുമായി ചേർന്ന് ആകാശവാണിയിലും ദൂരദർശനിലും  മറുത്തുകളി നടത്തി. 2018 ൽ മറത്തുകളി രംഗത്തുനിന്ന്‌ അരങ്ങൊഴിഞ്ഞു.
അവലംബം
വർഗ്ഗം:നാടൻ കലകളുടെ അവതാരകർ വർഗ്ഗം:ഫോക്‌ലോർ അക്കാദമി സമഗ്ര സംഭാവനാ പുരസ്‌കാരം ലഭിച്ചവർ വർഗ്ഗം:ഫോക്‌ലോർ അക്കാദമി ഫെല്ലോഷിപ്പ് ലഭിച്ചവർ
കുന്നത്തൂർ താലൂക്ക്
കൊല്ലം ജില്ലയിലെ അഞ്ചു താലൂക്കുകളിൽ ഒന്നാണ് ശാസ്താംകോട്ട ആസ്ഥാനമായ കുന്നത്തൂർ താലൂക്ക്. കൊല്ലം, കരുനാഗപ്പള്ളി, കൊട്ടാരക്കര, പത്തനാപുരം എന്നിവയാണ് കൊല്ലം ജില്ലയിലെ മറ്റ് താലൂക്കുകൾ. ഇവയിൽ ഏറ്റവും ചെറിയ താലൂക്കാണ് കുന്നത്തൂർ. കുന്നത്തൂർ എന്ന പേരിൽ തന്നെ ഒരു പഞ്ചായത്തും ഈ താലൂക്കിലുണ്ട്. ശാസ്താംകോട്ട, പടിഞ്ഞാറെ കല്ലട, മൈനാഗപ്പള്ളി, പോരുവഴി, ശൂരനാട് തെക്ക്, ശൂരനാട് വടക്ക് എന്നിവയാണ് ഈ താലൂക്കിലെ മറ്റു പഞ്ചായത്തുകൾ. തഹസിൽദാറാണ് താലൂക്കിന്റെ മേൽനോട്ടം നിർവ്വഹിക്കുന്നത്. കരുനാഗപ്പള്ളി താലൂക്കിൽ 7 ഗ്രാമങ്ങൾ ആണ് ഉള്ളത്. ഈ ഗ്രാമങ്ങളിൽ എല്ലാം തഹസിൽദാറെ സഹായിക്കുന്നത് ഗ്രാമസേവകൻ ആണ്.
ചരിത്രം
ആയിരത്തി തൊള്ളായിരത്തി എൺതുകളുടെ ആദ്യം പത്തനംതിട്ട ജില്ല രൂപം കൊണ്ടപ്പോളാണു് കുന്നത്തുർ താലൂക്കു് ഇന്നത്തെ രൂപം കൈവരിക്കുന്നത്. അടൂർ താലൂക്കു് രൂപം കൊള്ളുകയും പത്തനംതിട്ടയിലേക്കു ചേർക്കപ്പെടുകയും ചെയ്യുന്നതിനു മുമ്പ് പ്രസ്തുത താലുക്കന്റെ ഭാഗങ്ങളും കുന്നത്തുർ താലുക്കിലായിരുന്നു.
പ്രധാന സ്ഥലങ്ങൾ
കുന്നത്തുർ താലുക്കിന്റെ ആസ്ഥാനം ശാസ്താംകോട്ടയാണ്. താലുക്ക് ഓഫീസ് ഉൾപെടെയുള്ള സർക്കാർ ഓഫീസുകൾ, ശാസ്താംകോട്ട ദേവസ്വം ബോർഡ് കോളേജ്, പുരാണ പ്രസിദ്ധമായ ശാസ്താംകോട്ട ക്ഷേത്രം, തെക്കൻ മലയാറ്റൂർ എന്നു വിശേഷിപ്പിക്കപ്പെടുന്ന ക്രിസ്റ്റിയ ദേവാലയം, ശാസ്താംകോട്ട ചന്ത മുതലായവ ശാസ്താംകോട്ടയിൽ സ്ഥിതി ചെയ്യുന്നു. ഭരണിക്കാവു് ആണ് താലുക്കിലെ തിരക്കേറിയ വ്യാപാര കേന്ദ്രം. കുണ്ടറ, താമരക്കുളം, അടൂർ, കൊട്ടാരക്കര, ചവറ, എന്നി സ്ഥലങ്ങളുമായി ബന്ധിപ്പിക്കുന്ന റോഡുകൾ സന്ധിക്കുന്നത് ഭരണിക്കാവിലാണ്. ദുര്യോധനന്റെ പ്രതിഷ്ഠയുള്ള ഏക ക്ഷേത്രം ഈ താലുക്കിലെ പോരുവഴി പഞ്ചായത്തിലെ മലനടയിലാണ്. വർഷം ഏറ്റവും കൂടുതൽ ദിവസം കഥകളി അരങ്ങേറുന്ന മണ്ണുർക്കാവ് ക്ഷേത്രം, നെടിയവിള ക്ഷേത്രം, മതസൗഹാർദ്ദത്തിനു പ്രസിദ്ധമായ മയ്യത്തും കര മുസ്ളീം ദേവാലയം, കുമരഞ്ചിറ ക്ഷേത്രം, മുതലായ ദേവാലയങ്ങൾ ഈ താലുക്കിലാണ്.
റംസാർ സൈറ്റ് ആയി പ്രഖ്യാപിക്കപ്പെട്ട് അന്തർദ്ദേശീയ പ്രാധാന്യം അർഹിക്കുന്നതും കേരളത്തിലെ ഏറ്റവും വലിയതും ആയ ശുദ്ധജലതടാകം ഈ താലൂക്കീലാണ്. ശാസ്താംകോട്ട കായൽ എന്നറിയപ്പെടുന്ന ഈ തടാകമാണ് കൊല്ലം നഗരത്തിലേയ്ക്ക് ആവശ്യമായ കുടിവെള്ളം പ്രദാനം ചെയ്യുന്നത്, ഈ താലൂക്കിലെ അഞ്ചു പഞ്ചായത്തുകളിലേയ്കും, കൂടാതെ ചവറ, പന്മന പഞ്ചായത്തുകളിലേയ്ക്കും ആവശ്യമായ കുടിവെള്ളവും ഈ കായലിൽ നിന്നാണു് കണ്ടെത്തുന്നതു്.
അതിരുകൾ
താലൂക്കിന്റെ അതിരുകൾ കൊല്ലം, കരുനാഗപ്പള്ളി, കൊട്ടാരക്കര എന്നീ താലൂക്കുകളും ആലപ്പുഴ ജില്ലയുമാണ്. പത്തനംതിട്ട ജില്ലയിലെ കടമ്പനാടു്, പള്ളിക്കൽ, ആലപ്പുഴ ജില്ലയിലെ താമരക്കുളം, വള്ളികുന്നം, കരുനാഗപ്പള്ളി താലൂക്കിലെ തൊടിയുർ, തേവലക്കര, കൊട്ടാരക്കര താലുക്കിലെ പവിത്രേശ്വരം കൊല്ലം താലൂക്കിലെ കിഴക്കേ കല്ലട, മണ്ട്രോ തുരുത്തു് എന്നീ പഞ്ചായത്തുകളും, കരുനാഗപ്പള്ളി മുനിസിപ്പാലിറ്റിയും ഈ താലൂക്കിനെ അതിരിടുന്നു.
ജനജീവിതം
കർഷക പ്രാധാന്യമുള്ള ഇടനാടു് ആണു് ഭൂമിശാസ്ത്ര ഘടന. കൃഷി തന്നെയാണു് പ്രധാന വരുമാന മാർഗ്ഗം എന്കിലും വയൽ നിക്കലും, കുന്നിടിക്കലും കരമണ്ണു് ഖനനവും ഈ താലൂക്കിന്റെ പരിസ്ഥിതിയെ തകർത്തു കൊണ്ടിരിക്കുന്നു. വിദേശത്തു പണിയെടുക്കുന്നവരിൽ നിന്നുള്ള വരുമാനം പ്രധാനമാണു്. സാധാരണ ജനങ്ങളിൽ വിദ്യാഭ്യാസ നിലവാരം ഏറിവരുന്ന പ്രദേശമാണു്. അതു കൊണ്ടു തന്നെ സേവനമേഖലകളുടെ പ്രാധാന്യം വർദ്ധിച്ചു വരുന്നു. ജനവിഭാഗങ്ങൾ മഹാഭൂരിപക്ഷവും മതവിശ്വാസികളാണു്. ഹിന്ദുമതം, ക്രിസ്തു മതം, ഇസ്ളാം മതം എന്നിവയിലെ വിശ്വാസികളാണു് ഇവിടെ വസിക്കുന്നതു്.
ഭരണം
പഞ്ചായത്തു ഭരണം യു.ഡി.എഫ്., എൽ.ഡി.എഫ്, എന്നീ മുന്നണികൾക്കു മാറി മാറി കൈവരിക്കുന്നു എന്കിലും ഈ താലൂക്കു പ്രദേശം ഉൾക്കൊള്ളുന്ന കുന്നത്തുർ അസംബ്ളി മണ്ഡലം ഏറെക്കാലമായി ഇടതു മുന്നണിയാണു് പ്രതിനിധീകരിക്കുന്നതു്. കൊല്ലം ലോകസഭാ മണ്ഡലത്തിന്റെ ഭാഗമായിരുന്ന ഈ താലൂക്കിലെ പ്രദേശങ്ങൾ കഴീഞ്ഞ പ്രാവശ്യം മുതൽ മാവേലിക്കര മണ്ഡലത്തിലാണു് ഉൾപ്പെടുത്തിയിരിക്കുന്നതു്.
ബസവകല്യാൺ
കർണ്ണാടകസംസ്ഥാനത്തിന്റെ വടക്കേ അറ്റത്തുള്ള ബീഡാർ ജില്ലയിലെ ഒരു പട്ടണമാണ് ബാസവകല്യാൺ.
സി.ഇ. പതിനൊന്ന്- പന്ത്രണ്ട് നൂറ്റാണ്ടുകളിലെ പടിഞ്ഞാറൻ ചാലൂക്യ രാജാക്കന്മാരുടെ തലസ്ഥാനമായിരുന്നു ഇത്. അക്കാലത്ത് ഇത് കല്യാണി എന്നാണ് അറിയപ്പെട്ടിരുന്നത്. ഡെക്കാനിലെ ആദ്യകാല ജനവാസകേന്ദ്രങ്ങളിലൊന്നാണ് ഇത്.
പിൽക്കാലത്ത് ഈ പ്രദേശം കാലചുരി രാജാക്കന്മാർ, ദേവഗിരിയിലെ യാദവന്മാർ, ഭാമനി സുൽത്താന്മാർ, ബീജപ്പൂർ സുൽത്താന്മാർ, മുകിലർ, ഹൈദരബദ് നൈസാം തുടങ്ങിയവരുടെ ഭരണത്തിൽ വരികയുണ്ടായി.
ചാലൂക്യർക്കു പുറകേ ഇവിടെ അധികാരത്തിലെത്തിയ കാലചുരി രാജാക്കന്മാരിൽ പ്രമുഖൻ ബിജ്ജലരാജാവായിരുന്നു. അദ്ദേഹത്തിന്റെ മന്ത്രിയായിരുന്നു ബാസവേശ്വരൻ. പന്ത്രണ്ടാം നൂറ്റാണ്ടിൽ ഇദ്ദേഹം തൊട്ടുകൂടായ്മക്കെതിരായി ഒരു വലിയ പ്രസ്ഥാനം നയിക്കുകയുണ്ടായി. അതിന്റെ ഒർമ്മക്കായി സ്വാതന്ത്ര്യാനന്തരം ഈ പട്ടണത്തെ ബാസവകല്യാൺ എന്ന് പുനർനാമകരണം ചെയ്തു.
അവലംബം
വർഗ്ഗം:കർണ്ണാടകത്തിലെ പട്ടണങ്ങൾ
ഒറ്റപ്പുള്ളി വരയൻ (നിശാശലഭം)
എറിബിഡേ കുടുംബത്തിൽ ഉൾപ്പെടുന്ന ഒരു നിശാശലഭമാണ് "ഒറ്റപ്പുള്ളി വരയൻ". . ജൊഹാൻ ക്രിസ്ത്യൻ ഫാബ്രിഷ്യസ്സ് എന്ന ഡാനിഷ് ജന്തുശാസ്ത്രജ്ഞനാണ് ഈ നിശാശലഭത്തെ കുറിച്ച് ആദ്യമായി വിവരിക്കുന്നത്.
കമ്മ്യൂണിസ്റ്റ് ലീഗ്
കമ്മ്യൂണിസ്റ്റ് ലീഗ് (ആംഗലേയം :Communist League, German:Bund der Communisten) എന്നത് 1847 ജൂണിൽ ഇംഗ്ലണ്ടിന്റെ തലസ്ഥാനമായ ലണ്ടനിൽ രൂപീകരിക്കപ്പെട്ട അന്തർദേശീയ രാഷ്ട്രീയ പാർട്ടിയാണ്. ഇതിനെയാണ് മാർക്സിസ്റ്റ് പ്രസ്ഥാനങ്ങളുടെ ആദ്യ രൂപമായി കണക്കാക്കപ്പെടുന്നത്. കമ്മ്യൂണിസ്റ്റ് ലീഗ്ഗിന് വേണ്ടിയാണ് മാർക്സും ഏംഗൽസും കമ്മ്യൂണിസ്റ്റ് മാനിഫെസ്റ്റോ എഴുതുന്നത്.
വർഗ്ഗം:മാർക്സിസം
എം. ശങ്കർ റായി
കേരള ഫോക്‌ലോർ അക്കാദമിയുടെ 2019 ലെ സമഗ്രസംഭാവന പുരസ്കാരം ലഭിച്ച ബഹുഭാഷാ പണ്ഡിതനും യക്ഷഗാന കലാകാരനും പ്രഭാഷകനുമാണ്  '''എം. ശങ്കർ റായി.''' യക്ഷഗാന, തുളു, കന്നഡ നാടകം മേഖലകളിൽ സജീവമായി 41 വർഷമായി പ്രവർത്തിക്കുന്നു.
ജീവിതരേഖ
നാട്ടുവൈദ്യനായിരുന്ന തിമണ്ണ റൈയുടെയും ഗോപിയുടെയും മകനാണ്. ബാഡൂർ എ എൽ പി സ്കൂളിൽ നിന്ന് പ്രധാനാധ്യാപകനായി വിരമിച്ചു. കേരള യക്ഷഗാന കലാ ക്ഷേത്രം പ്രസിഡൻറായി പ്രവർത്തിച്ചു. കന്നഡ, തുളു, മലയാളം, ഹിന്ദി, ഇംഗ്ലീഷ്, അറബി ഭാഷകളിൽ പ്രാവീണ്യമുണ്ട്. പുത്തിഗെയിലെ കമ്യൂണിസ്റ്റ് നേതാവ് വൈ. അനന്തൻ മാസ്റ്ററുടെ നേതത്വത്തിൽ രാഷ്ട്രീയ പ്രവർത്തനം ആരംഭിച്ച റായി പുത്തിഗെ ഡിവിഷനിൽ നിന്ന് ജില്ലാ പഞ്ചാത്തംഗവും മഞ്ചേശ്വരം ബ്ലോക്ക് പഞ്ചായത്ത് അംഗവുമായി പ്രവർത്തിച്ചു. സിപിഐ എം ജില്ലാ കമ്മിറ്റി അംഗമാണ്. 2019 ലെ മഞ്ചേശ്വരം നിയമസഭാ ഉപതെരഞ്ഞെടുപ്പിൽ മത്സരിച്ചെങ്കിലും എം.സി. കമറുദ്ദീൻ പരാജയപ്പെട്ടു.
അവലംബം
വർഗ്ഗം:ഫോക്‌ലോർ അക്കാദമി സമഗ്ര സംഭാവനാ പുരസ്‌കാരം ലഭിച്ചവർ വർഗ്ഗം:യക്ഷഗാനകലാകാരന്മാർ
ആസ്മ ജഹാംഗീർ
പാകിസ്താനിലെ പ്രമുഖ അഭിഭാഷകയും മനുഷ്യാവകാശ പ്രവർത്തകയുമാണ് അസ്മ ജിലാനി ജഹാംഗീർ (عاصمہ جہانگیر) (ജനനം: ജനുവരി 27, 1952 ലാഹോറിൽ). അതി കഠിനമായ മതനിന്ദാനിയമപ്രകാരം കല്ലെറിഞ്ഞുകൊല്ലാൻ വിധിക്കപ്പെട്ട മുസ്ലീങ്ങളേയും അമുസ്ലീങ്ങളേയും പ്രധിരോധിക്കുകയും അനീതിക്കെതിരായി പാകിസ്താനിലും അന്തർദേശീയതലത്തിലും പോരാടുന്നു.
സുപ്രീം കോടതിയിലെ മുതിർന്ന അഭിഭാഷകയായ അസ്മ മനുഷ്യാവകാശപ്പോരാട്ടങ്ങൽ ആരംഭിച്ചിട്ട് മൂന്നു പതിട്ടാണ്ടീലേറെയായി. പട്ടാള ഭരണാധികാരിയായിരുന്ന ജനറൽ സിയ ഉൾ ഹഖിന്റെ കാലത്ത് രാജ്യത്തെ ഇസ്ലാമികവത്കരിക്കുന്നതിന്റെ ഭാഗമായി നടപ്പിലാക്കിയ മത നിയമങ്ങൾക്കെതിരെയായിരുന്നു ശ്രദ്ധേയമായ ആദ്യ പോരാട്ടം. മാനഭംഗത്തിനിരയാകുന്ന സ്ത്രീ സ്വയം നിരപരാധിത്വം തെളിയിക്കുകയോ അല്ലെങ്കിൽ കടുത്തശിക്ഷ ഏറ്റു വാങ്ങുകയോ ചെയ്യണമെന്നു വ്യവസ്ഥ ചെയ്യുന്ന ഹുദൂദ് ഓർഡിനൻസ്-2006 പോലുള്ള കാടൻ നിയമങ്ങൾക്കെതിരെ വിമൻസ് ആക്ഷൻ ഫോറം എന്ന സമ്മർദ്ധ ഗ്രൂപ് ഉണ്ടാക്കി.1983-ൽ തൊഴിലുടമയാൽ മാനഭംഗം ചെയ്യപ്പെട്ട സഫിയ എന്ന അന്ധബാലികയെ ലൈംഗികക്കുറ്റം ചുമത്തി തടവിനും ചാട്ടവാറടിക്കും ശിക്ഷിച്ച കോടതിവിധിക്കെതിരെ അസ്മയുടെ നേതൃത്വത്തിൽ പ്രക്ഷോഭം അരങ്ങേറി. ഇതേത്തുടർന്ന് മേൽക്കോടതി ശിക്ഷ റദ്ദാക്കി. 1986-ൽ പാകിസ്താനിലെ ആദ്യത്തെ സൗജന്യ നിയമസഹായകേന്ദ്രത്തിനു ലാഹോറിൽ തുടക്കമിട്ടു. ഇതിനോടനുബന്ധിച്ച് സ്ത്രീകൾക്കുള്ള ഒരു അഭയാലവും ഇപ്പോൾ പ്രവർത്തിക്കുന്നു
മതനിന്ദാനിയമങ്ങൾക്കിരയാവുന്ന സ്ത്രീകളും അമുസ്ലീങ്ങളും, പോലീസ് കസ്റ്റഡിയിൽ അപ്രത്യക്ഷരാവുന്നവർ തുടങ്ങിയവർക്കു വേണ്ടിയുള്ള നിയമയുദ്ധങ്ങൾക്കൊപ്പം വധശിക്ഷ, ബാലചൂഷണം എന്നിവയ്ക്കെതിരായും അസ്മ നിരന്തരം പ്രവർത്തിക്കുന്നു. അസ്മ രചിച്ച രണ്ട് ഗ്രന്ഥങ്ങൾ തന്നെ അവർ ഏറ്റെടുത്ത ചില മനുഷ്യാവകാശ പ്രവർത്തനങ്ങളുടെ സൂചന നൽകുന്നതാണ് (Divine Sanction: The Hudood Ordinance, Children of a Lesser God: Child Prisoners of Pakistan). മനുഷ്യാവകാശപ്പോരാട്ടങ്ങളുടെ പേരിൽ പലതവണ അസ്മയ്ക്കെതിരെ വധശ്രമങ്ങളുണ്ടായിട്ടുണ്ട്. പർവേസ് മുഷറഫ് പ്രസിഡന്റായിരിക്കേ 2007-ൽ രാജ്യത്ത് അടിയന്തരാവസ്ഥ പ്രഖ്യാപിച്ചപ്പോൾ മൂന്നു മാസം അസ്മ വീട്ടുതടങ്കലിലായി. ഏഷ്യൻ നോബെൽ പ്രൈസ് എന്നറിയപ്പെടുന്ന മാഗ്സസെ അവാർഡ് അടക്കം ഒട്ടേറെ പുരസ്കാരങ്ങൾ നേടിയിട്ടുള്ള അസ്മ ജഹാംഗീർ 2010 ഒക്ടോബർ 27-ന് പാക് സുപ്രീം കോടതിയിലെ ബാർ അസ്സോസ്സിയേഷൻ അധ്യക്ഷയായി തിരഞ്ഞെടുക്കപ്പെട്ടു. സംഘടനയുടെ ചരിത്രത്തിലെ ആദ്യ വനിതാ അധ്യക്ഷ്യയായിരിക്കുകയാണ് അസ്മ. ആഗോളതലത്തിൽ മതസ്വാതന്ത്ര്യം ഉറപ്പുവരുത്തുന്നതിനായി ഐക്യരാഷ്ട്ര സഭ നിയോഗിച്ച പ്രത്യേക പ്രതിനിധി(United Nations Special Rapporteur on Freedom of Religion)യുമാണ് അവർ. നിയമേതർ കൊലപാതകങ്ങൾ തടയുന്നതിനുഌഅ യു.എന്നിന്റെ പ്രത്യേക പ്രതിനിധിയുമായി മുൻപ് പ്രവർത്തിച്ചിട്ടുണ്ട്.
ആദ്യകാല ജീവിതം
കറാച്ചിയിലെ രഷ്ട്രീയ പശ്ചാത്തലമുള്ള സമ്പന്ന കുടുംബത്തിൽ 1952 ജനുവരി 27-നാണ് അസ്മ ജനിച്ചത്. പിതാവ് മാലിക് ജിലാനി പട്ടാള ഭരണകർത്താക്കൾക്കെതിരെ പോരാടി ഏറെക്കാലം ജയില‌വാസം അനുഭവിച്ച രാഷ്ട്രീയനേതാവായിരുന്നു.
അവലംബം
വർഗ്ഗം:1952-ൽ ജനിച്ചവർ
വർഗ്ഗം:ജനുവരി 27-ന് ജനിച്ചവർ
പുറത്തേക്കുള്ള കണ്ണികൾ
വർഗ്ഗം:അഭിഭാഷകർ വർഗ്ഗം:പാകിസ്താനിലെ മനുഷ്യാവകാശപ്രവർത്തകർ
നാഞ്ചിൽ നാടൻ
ആധുനിക തമിഴ് സാഹിത്യകാരന്മാരിൽ പ്രമുഖനാണ് നാഞ്ചിൽ നാടൻ എന്ന പേരിലെഴുതുന്ന ജി. സുബ്രമണ്യം(ജനനം :31 ഡിസംബർ 1947). കേന്ദ്ര സാഹിത്യ അക്കാദമി പുരസ്‌കാരം നേടിയിട്ടുണ്ട്.
ജീവിതരേഖ
കന്യാകുമാരി ജില്ലയിലെ വീര നാരായണമംഗലത്ത് ഗണപതിയാ പിള്ളൈയുടെയും സരസ്വതി അമ്മാളുടെയും മകനാണ്. നാഞ്ചി നാട്ടുകാരൻ (കന്യാകുമാരി ജില്ലയിലെ അഗസ്തീശ്വരം, തോവാള താലൂക്കുകൾ ചേർന്നതാണ് നാഞ്ചിനാട്)എന്ന അർത്ഥത്തിലാണ് അദ്ദേഹം നാഞ്ചിൽ നാടൻ എന്ന തൂലികാ നാമം ഉപയോഗിക്കുന്നത്. ഗണിതത്തിൽ ബിരുദാനന്ദര ബിരുദം നേടിയിട്ടുള്ള ഇദ്ദേഹം കോയമ്പത്തൂരിലെ ബ്രോഡി ആൻഡ് കമ്പനിയിൽ ജോലി ചെയ്യുന്നു. ബോംബെ തമിഴ് സംഘത്തിന്റെ 'ഏട്' സാഹിത്യ മാസികയിൽ എഴുതിയാണ് നാഞ്ചിൽ സാഹിത്യ രംഗത്തെത്തുന്നത്. 1975 ൽ നാ. പാർത്ഥസാരഥിയുടെ ദീപം മാസികയിൽ വ്രതം എന്ന കഥയാണ് ആദ്യം പ്രസിദ്ധപ്പെടുത്തിയത്. 2002 ൽ നാഞ്ചിലിന്റെ തലൈകീഴ് വിഹിതങ്കൾ എന്ന നോവൽ ചൊല്ല മറന്ത കാതൽ എന്ന പേരിൽ സിനിമയാക്കപ്പെട്ടു. 2010 ൽ ചൂടിയ പൂ ചുടർക എന്ന ചെറുകഥാ സമാഹാരത്തിന് കേന്ദ്ര സാഹിത്യ അക്കാദമിയുടെ ചെറുകഥക്കുള്ള പുരസ്കാരം ലഭിച്ചു. നാഞ്ചിലിന്റെ എട്ടു ദിക്കും മദൈ യാനൈ എന്ന നോവൽ പഠിത്തുരൈ എന്ന പേരിൽ സിനിമയാക്കപ്പെട്ടു. . ആറു നോവലുകളും രണ്ട് ചെറുകഥാ സമാഹാരങ്ങളും രണ്ട് കവിതാ സമാഹാരങ്ങളും പ്രസിദ്ധപ്പെടുത്തിയിട്ടുണ്ട്. ഇംഗ്ലീഷ്, മലയാളം ഫ്രഞ്ച് ഭാഷകളിലേക്ക് നാഞ്ചിലിന്റെ കൃതികൾ പരിഭാഷപ്പെടുത്തപ്പെട്ടിട്ടുണ്ട്. നിരവധി സർവകലാശാലകളിൽ ഇവ പാഠപുസ്തകങ്ങളുമാണ്.
പുറം കണ്ണികൾ
വർഗ്ഗം:ഡിസംബർ 31-ന് ജനിച്ചവർ
വർഗ്ഗം:തമിഴ് നോവലെഴുത്തുകാർ വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ വർഗ്ഗം:തമിഴ് ചെറുകഥാകൃത്തുക്കൾ വർഗ്ഗം:തമിഴ് കവികൾ
ക്രൊയേഷ്യയിലെ സ്ത്രീകൾ
ക്രൊയേഷ്യയിലെ സ്ത്രീകൾ ജനസ്മഖ്യയിൽ പകുതിയുണ്ട്. അവർ പുരുഷന്മാർക്കു തുല്യരാണ്.
ജനസംഖ്യാക്കണക്ക്
2011ലെ സെൻസസ് അനുസരിച്ച് 2,218,554 സ്ത്രീകൾ ക്രൊയേഷ്യയിലുണ്ട്. 4,284,889 ആണ് ക്രൊയേഷ്യയിലെ ആകെ ജനസംഖ്യ.
ലിംഗാനുപാതം: ജനന സമയം മുതൽ 14 വയസ്സുവരെ, ഒരു സ്ത്രീയ്ക്ക് 1.06 പുരുഷന്മാർ ആണ്. 15നും 64നും ഇടയിൽ ഈ അനുപാതം, ഒരു സ്ത്രീയ്ക്ക് 0.64 പുരുഷന്മാർ മാത്രമാവും. പൊതുവേ, ആകെ ജനസംഖ്യയ്ക്ക്, 0.93 പുരുഷന്മാർ ആകുന്നു. ക്രൊയേഷ്യയിലെ സ്ത്രീകളുടെ ആയുർദൈർഘ്യം 80.1 ആകുന്നു (2012).
2009ൽ 44,577 കുഞ്ഞുങ്ങൾ ജനിച്ചു. അതിൽ, 22,877 ആൺകുഞ്ഞുങ്ങളും 21,700 പെൺകുഞ്ഞുങ്ങളുമായിരുന്നു. എല്ലാ ഈ ജനനങ്ങളും വൈദ്യശാസ്ത്രസൗകര്യങ്ങളോടെയാണു നടന്നത്. എന്നാൽ, 34 എണ്ണം, അല്ലാതെയുള്ളിടത്താണ് നടന്നത്. 38,809 കുഞ്ഞുങ്ങൾ വിവാഹശേഷം ജനിച്ചു. അമ്മയ്ക്ക് ആദ്യകുഞ്ഞു ജനിച്ച വയസ്സു ശരാശരി 27 വയസ്സും 5 മാസവുമാണ്.
2014ൽ 1034200 ആളുകൾക്ക് തൊഴിലുണ്ട്. അതിൽ, 46% സ്ത്രീകളാണ്.
2013ൽ മരിച്ച സ്ത്രീകളുടെ മരണകാരണം, 54.3%നു രക്തപര്യയന വ്യവസ്ഥയ്ക്കുള്ള കുഴപ്പം കാരണമാണ്. 23.6% ട്യൂമർ മൂലമാണ് മരണമടഞ്ഞത്. 4.3%പേർ മുറിവുകൾ, വിഷം, മറ്റു പുറമേയുള്ള കാരണങ്ങൾ എന്നിവ കൊണ്ട് മരിച്ചു. ശ്വാസകോശസംബന്ധിയായ രോഗങ്ങൾമൂലം മരിച്ചവർ 3.5% ആണ്. 3.3% പേർ, ദഹനവ്യവസ്ഥയ്ക്കുണ്ടാവുന്ന രോഗമായിരുന്നു മരണകാരണം. 2.8% പേർ മരിച്ചത്, അന്തസ്രാവീഗ്രന്ഥിയുടെ തകരാർ മൂലമോ മെറ്റബോളിക്കോ പോഷണസംബന്ധമായ അസുഖങ്ങൾ മൂലമോ ആകാം.
ക്രൊയേഷ്യയിലെ പ്രധാന സ്ത്രീകൾ
ക്രൊയേഷ്യയുടെ ചരിത്രം പരിശോധിച്ചാൽ അനേകം മഹാന്മാരായ സ്ത്രീകളെ കണ്ടെത്താനാകും.
അവലംബം
വർഗ്ഗം:സ്ത്രീത്വം രാജ്യം തിരിച്ച്
ഡോറിയ ഷാഫിക്
ഡോറിയ ഷാഫിക് (അറബിക്: درية شفيق; 14 ഡിസംബർ 1908 - 20 സെപ്റ്റംബർ 1975) ഒരു ഈജിപ്ഷ്യൻ ഫെമിനിസ്റ്റും കവയിത്രിയും എഡിറ്ററും 1940-കളുടെ മധ്യത്തിൽ ഈജിപ്തിലെ സ്ത്രീ വിമോചന പ്രസ്ഥാനത്തിന്റെ പ്രധാന നേതാക്കളിലൊരാളുമായിരുന്നു. അവളുടെ പ്രയത്നത്തിന്റെ നേരിട്ടുള്ള ഫലമെന്ന നിലയിൽ, ഈജിപ്ഷ്യൻ ഭരണഘടന പ്രകാരം ഈജിപ്ഷ്യൻ സ്ത്രീകൾക്ക് വോട്ടവകാശം ലഭിച്ചു.
സലീം കൗസാർ
പ്രമുഖ പാകിസ്താനി ഉറുദു കവിയാണ് സലീം കൗസാർ (ജനനം: ആഗസ്റ്റ് 1947). നിരവധി കവിതാസമാഹാരങ്ങൾ പുറത്തിറക്കിയിട്ടുണ്ട്.ചില ടെലിവിഷൻ സീരിയലുകൾക്കായി ഗാനങ്ങളും രചിച്ചിട്ടുണ്ട്.
ജീവിതരേഖ
1947 ആഗസ്റ്റിൽ പാനിപ്പട്ടിൽ ജനിച്ചു. ഇന്ത്യാവിഭജനത്തിനുശേഷം പാകിസ്താന്റെ ഭാഗമായ പഞ്ചാബിലെ ഖനേവാലിൽ ആയിരുന്നു താമസിച്ചത്. ഖനേവാലിൽ പ്രാഥമിക വിദ്യാഭ്യാസം പൂർത്തിയാക്കി. ‌പിന്നീട് കബീർബാലയിലേക്ക് താമസം മാറി. 1972ൽ ജോലിസംബന്ധമായ കാരണങ്ങളാൽ കറാച്ചിയിലേക്ക് താമസം മാറുകയും ചെയ്തിരുന്നു. ചില വർഷങ്ങൾക്ക് മുൻപ് ഔദ്യോഗിക ജീവിതത്തിൽ നിന്നും വിരമിച്ചു.
സാഹിത്യ ജീവിതം
കബീർവാലയിൽ വച്ച് പ്രശസ്തരായ ഉറുദു കവികളെ പരിചയപ്പെട്ടതോടെയാണ് കൗസാർ ഉറുദു കവിതകളിൽ തല്പരനാവുകയും കവിതകൾ എഴുതാൻ ആരംഭിക്കുകയും ചെയ്തു. കറാച്ചിയിലേക്ക് താമസം മാറിയതോടെ ഒരു പത്രസ്ഥാപനത്തിൽ ജോലി ചെയ്യാൻ ആരംഭിക്കുകയും ശ്ലോക രൂപത്തിലുള്ള ഉറുദു കവിതകൾ എഴുതാൻ ആരംഭിക്കുകയും ചെയ്തു. 5 ഉറുദു കവിതാസമാഹാരങ്ങൾ രചിച്ചിട്ടുണ്ട്. "മേം ഖയാൽ ഹൂം" എന്ന ഗസൽ പ്രശസ്ത ഗായകൻ മെഹ്‌ദി ഹസൻ ആലപിച്ചതോടുകൂടിയാണ് കൗസാർ പ്രശസ്തനായത്. ദോഹ, അമേരിക്ക, ബ്രിട്ടൻ, കാനഡ, ഡെൻമാർക്ക്, ഇന്ത്യ തുടങ്ങിയ രാജ്യങ്ങൾ സന്ദർശിച്ചിട്ടുണ്ട്.
പുറം കണ്ണികൾ‌
വർഗ്ഗം:1947-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:പഞ്ചാബികൾ വർഗ്ഗം:ഉർദു കവികൾ വർഗ്ഗം:പാകിസ്താനി കവികൾ
ഇനുയാമ കാസിൽ
ജപ്പാനിലെ ഐച്ചി പ്രിഫെക്ചറിലെ ഇനുയാമ നഗരത്തിൽ സ്ഥിതി ചെയ്യുന്ന യമാജിറോ-ശൈലിയിലുള്ള ഒരു ജാപ്പനീസ് കോട്ടയാണ് ഇനുയാമ കാസിൽ (犬山城, Inuyama-jō). ഐച്ചിയുടെയും ഗിഫു പ്രിഫെക്ചറുകളുടെയും അതിർത്തിയായി വർത്തിക്കുന്ന കിസോ നദിയെ ഈ കോട്ട അഭിമുഖീകരിക്കുന്നു. നിലവിലുള്ള 12 പ്രീ-ആധുനിക ടെൻഷുകളിലൊന്നായ ഇനുയാമ കാസിലിന്റെ ടെൻഷു, 1580-കളുടെ അവസാനം മുതൽ ശേഷിക്കുന്ന ഏറ്റവും പഴയ ടെൻഷുവായി നിർണ്ണയിക്കപ്പെടുന്നു. 2018 മുതൽ ഈ കോട്ട ഒരു ദേശീയ ചരിത്ര സ്ഥലമാണ്.
പശ്ചാത്തലം
ഇപ്പോൾ ഇനുയാമ നഗരത്തിൽ കിസോ നദിക്ക് അഭിമുഖമായി ഒരു കുന്നിൻ മുകളിലാണ് ഇനുയാമ കാസിൽ സ്ഥിതി ചെയ്യുന്നത്. "ജപ്പാനിലെ ഏറ്റവും പഴയ കോട്ട" എന്ന് ചരിത്രപരമായ യാതൊരു ന്യായീകരണവുമില്ലാതെ ഇനുയാമ കാസിൽ പലപ്പോഴും അവകാശപ്പെടുന്നു. എന്നിരുന്നാലും, എഡോ കാലഘട്ടം ടെൻഷുകാകുവിനെ അതേപടി നിലനിർത്തിയ 12 കോട്ടകളിൽ ഒന്നാണ് ഇനുയാമ കാസിൽ. ഇതിന്റെ പ്രധാന ഗോപുരം ചെറുതാണ്. എന്നാൽ അതിന്റെ സങ്കീർണ്ണമായ രൂപം കാരണം, കോണിനെ ആശ്രയിച്ച് വ്യത്യസ്ത സിലൗട്ടുകൾ കാണിക്കുന്നു. ശേഷിക്കുന്ന 12 പ്രധാന ഗോപുരങ്ങളിൽ, ഇനുയാമ കാസിലിലെ ടെൻഷുവിനെയും മാറ്റ്‌സുമോട്ടോ കാസിൽ, ഹിക്കോൺ കാസിൽ, ഹിമേജി കാസിൽ എന്നിവയും ജപ്പാന്റെ ദേശീയ നിധിയായി നിയുക്തമാക്കിയിരിക്കുന്നു.
ചരിത്രം
ഹീയാൻ കാലഘട്ടത്തിലെ എൻഗിഷികി എ ഷിന്റോ ദേവാലയം അനുസരിച്ച്, ഹരിത്സുന ദേവാലയം കോട്ടയ്ക്ക് വഴിയൊരുക്കാനായി മാറ്റി. മുറോമാച്ചി കാലഘട്ടത്തിൽ ഈ ഘടന പലതവണ പുനർനിർമ്മിക്കപ്പെട്ടു. നിലവിലെ കോൺഫിഗറേഷൻ പ്രധാനമായും ഓഡ നൊബുനാഗയുടെ മകനായ ഒഡ നോബുകാറ്റ്സുവിന്റെ സൃഷ്ടിയാണ്. ടെൻഷുവിനു മുകളിലുള്ള വാച്ച് ടവറിന്റെ പഴക്കം ചെന്ന വാസ്തുവിദ്യാ ശൈലി മുൻകാലങ്ങളിൽ പല ചരിത്രകാരന്മാരെയും ഇത് ജപ്പാനിലെ ഏറ്റവും പഴയ ടെൻഷുവാണെന്ന് വിശ്വസിക്കാൻ പ്രേരിപ്പിച്ചിട്ടുണ്ട്. ഇത് 1580-കളിലെ നിർമ്മാണ സാമഗ്രികളിലെ മര വളയങ്ങളിലൂടെ സ്ഥിരീകരിച്ചു. നിർമ്മാണവും നവീകരണവും 1620 വരെ തുടർന്നു.
ഒവാരി പ്രവിശ്യയുടെ ഒഡാ നോബുനാഗയുടെ ഏകീകരണത്തിനെതിരായ അവസാന തടസ്സമായിരുന്നു ഇനുയാമ കാസിൽ. 1560-ൽ ഒകെഹസാമ യുദ്ധത്തിൽ ഇമഗാവ വംശത്തെ നൊബുനാഗ പരാജയപ്പെടുത്തിയ ശേഷം, അദ്ദേഹത്തിന്റെ കസിൻ ഒഡ നൊബുകിയോ, മിനോ പ്രവിശ്യയിലെ സൈറ്റോ യോഷിതാറ്റ്സുവിന്റെ പിന്തുണയോടെ ഇനുയാമ കാസിൽ പിടിച്ചെടുത്തു. 1564-ൽ നോബുനാഗ കോട്ട തിരിച്ചുപിടിച്ചു. നോബുനാഗയുടെ മരണശേഷം ടൊയോടോമി ഹിഡെയോഷി ഇഷിക്കാവ സദാകിയോയെ ഇനുയാമയുടെ കാസ്റ്റലനായി നിയമിച്ചു. സമകാലിക രൂപകല്പനകൾക്ക് അനുസൃതമായി ഇഷിക്കാവ കോട്ടയുടെ പ്രതിരോധം പുനർനിർമ്മിച്ചു. ഈ പുനർനിർമ്മാണത്തിന്റെ ഫലമാണ് ഡോൺജോണിന്റെ നിലവിലെ രൂപം. സെക്കിഗഹാര യുദ്ധത്തിനുശേഷം, വിജയിയായ ടോകുഗാവ ഇയാസു ഇഷികാവ വംശത്തെ പുറത്താക്കുകയും കോട്ട ഒവാരി ഡൊമെയ്‌നിലേക്ക് മാറ്റുകയും ചെയ്തു.
ടോകുഗാവ ഷോഗുണേറ്റിന്റെ കീഴിൽ കോട്ട ഭരിച്ചത് നരുസ് വംശമാണ്. മീജി പുനരുദ്ധാരണം വരെ ഒവാരി ടോകുഗാവ വംശത്തിന്റെ സാമന്തന്മാരായി ഇനുയാമ ഡൊമെയ്‌നിലെ ഡൈമിയോ ആയി ഭരിച്ചു. പുതിയ മെയ്ജി സർക്കാർ 1871-ൽ ഇനുയാമ കാസിൽ പിടിച്ചെടുക്കുകയും ടെൻഷു ഒഴികെയുള്ള എല്ലാ സഹായ കെട്ടിടങ്ങളും നശിപ്പിക്കുകയും ചെയ്തു. എന്നിരുന്നാലും, മഹത്തായ നെബി ഭൂകമ്പത്തിൽ കോട്ടയ്ക്ക് കേടുപാടുകൾ സംഭവിക്കുകയും 1895-ൽ നരുസ് കുടുംബം അത് നന്നാക്കി പരിപാലിക്കുകയും ചെയ്യുക എന്ന വ്യവസ്ഥയിൽ തിരികെ നൽകുകയും ചെയ്തു. സ്വകാര്യ ഉടമസ്ഥതയിൽ ഈ കോട്ട ജപ്പാനിൽ സവിശേഷമായിരുന്നു.
2004-ൽ, ഐച്ചി പ്രിഫെക്ചറിന്റെ വിദ്യാഭ്യാസ ബോർഡ് സ്ഥാപിച്ച ലാഭേച്ഛയില്ലാതെ പ്രവർത്തിക്കുന്ന ഒരു ഫൗണ്ടേഷനിലേക്ക് കോട്ടയുടെ ഉടമസ്ഥാവകാശം മാറ്റി.
1961 നും 1965 നും ഇടയിൽ നടത്തിയ ടെൻഷു പൊളിച്ചുനീക്കുന്നതും ഉൾപ്പെടുന്ന ഒരു വലിയ തോതിലുള്ള പുനരുദ്ധാരണ പ്രവർത്തനത്തിലൂടെ അത്തരം സിദ്ധാന്തം തെളിയിക്കപ്പെടുന്നതുവരെ 1599-ൽ ഇനുയാമ കാസിലിന്റെ ടെൻഷു കനയാമ കാസിലിൽ നിന്ന് കോട്ടയിലേക്ക് മാറ്റപ്പെട്ടുവെന്ന് വളരെക്കാലമായി വിശ്വസിക്കപ്പെട്ടിരുന്നു.
പുറംകണ്ണികൾ
വർഗ്ഗം:ജപ്പാനിലെ ദേശീയ നിധികൾ വർഗ്ഗം:ജപ്പാനിലെ ചരിത്ര സ്ഥലങ്ങൾ വർഗ്ഗം:ജപ്പാനിലെ 100 മികച്ച കോട്ടകൾ
മഡോണ ഇൻ ദ ചർച്ച്
മഡോണ ഇൻ ദ ചർച്ച് (അല്ലെങ്കിൽ വിർജിൻ ഇൻ ദി ചർച്ച്) ആദ്യകാല നെതർലാൻഡ്സ് ചിത്രകാരനായ ജാൻ വാൻ ഐക്ക് വരച്ച ഒരു ചെറിയ എണ്ണ ഛായാചിത്രമാണ്. സി. 1438-40-ൽ ഗോഥിക് കത്തീഡ്രലിൽ ശിശുവായ യേശുവിനെ കയ്യിൽ വഹിക്കുന്ന കന്യകാ മേരിയെ ചിത്രീകരിക്കുന്നു. സ്വർഗ്ഗത്തിലെ രാജ്ഞിയെന്ന നിലയിൽ മേരി ഒരു ആഭരണ നിർമ്മിത കിരീടം ധരിച്ചിരിക്കുന്നു.13-ാം നൂറ്റാണ്ടിൽ എല്യൂസ ഐക്കന്റെ ബൈസന്റൈൻ പാരമ്പര്യത്തെ ഓർമ്മിപ്പിക്കുന്ന രീതിയിൽ കൌതുകരമായി ചുവന്ന വസ്ത്രം ധരിച്ചിരിക്കുന്നു. വലതു ഭാഗത്ത് ഒരു വാതിൽക്കൽ, ഒരു സ്തോത്രം പുസ്തകത്തിൽ നിന്നു രണ്ടു ദൂതന്മാർ സങ്കീർത്തനം പാടുന്നു. മഡോണയുടെ മറ്റ് ബൈസന്റൈൻ ചിത്രീകരണങ്ങളെപ്പോലെ, വാൻ ഐക്ക് അവരുടെ ചുറ്റുവട്ടത്തുണ്ടായിരുന്ന ചിത്രങ്ങളെ അപേക്ഷിച്ച് അപ്രതീക്ഷിതമായി മഡോണയുടെ ഒരു വലിയ ചിത്രത്തെ ചിത്രീകരിക്കുന്നു. കത്തീഡ്രലിന്റെ ജാലകങ്ങളിലൂടെ പ്രകാശത്തിന്റെ ബീം പാനലിന് വളരെ ആഴത്തിലുള്ള നിരീക്ഷണങ്ങളുണ്ടാക്കുന്നു. തറയിൽ ഇരുവശങ്ങളിലേക്കും രണ്ടു കുളങ്ങളിൽ അവസാനിക്കുന്ന ഇത് ആന്തരികവശത്തെ വളരെ നന്നായി പ്രകാശിപ്പിക്കുന്നു. വെളിച്ചത്തിന് പ്രതീകാത്മകമായ പ്രാധാന്യം ഉണ്ട്, മറിയയിലെ കന്യക വിശുദ്ധതയും ദൈവത്തിന്റെ സാന്നിധ്യവും കാണിക്കുന്നു.
ബാഹ്യ ലിങ്കുകൾ
വർഗ്ഗം:ചിത്രങ്ങൾ വർഗ്ഗം:മഡോണയുടെയും കുട്ടിയുടെയും ചിത്രങ്ങൾ
ലിറ്റിൽ കോൺവാലിസ് ദ്വീപ്
ലിറ്റിൽ കോൺവാലിസ് ദ്വീപ് കാനഡയിലെ നുനാവട്ടിലുള്ള കനേഡിയൻ ആർട്ടിക് ദ്വീപുകളിലൊന്നാണ്. 75°30'N 96°30'W, അക്ഷാംശ രേഖാംശങ്ങളിൽ സ്ഥിതിചെയ്യുന്ന ഇത് കോൺവാലിസ് ദ്വീപിനും മക്‌ഡൗഗൽ സൗണ്ടിലെ ബാതർസ്റ്റ് ദ്വീപിനും ഇടയിലായി 412 ചതുരശ്ര കിലോമീറ്റർ (159 ചതുരശ്ര മൈൽ) വിസ്തൃതിയിൽ സ്ഥിതി ചെയ്യുന്നു. ഈ ദ്വീപിൽ ജനാധിവാസമില്ല.
സോമപുര മഹാവിഹാരം
ലോകത്തിലെ ഒരു പ്രധാനപെട്ട ബുദ്ധവിഹാരമാണ് ബംഗ്ലാദേശിലെ പഹാർപുരിൽ സ്ഥിതിചെയ്യുന്ന സോമപുര മഹാവിഹാരം (ഇംഗ്ലീഷ്: Somapura Mahavihara; ബാംഗ്ല: সোমপুর মহাবিহার. ബംഗ്ലാദേശിലെതന്നെ ഒരു പ്രധാന ചരിത്രകേന്ദ്രം കൂടിയാണ് ഇന്നീപ്രദേശം. 1985-ൽ സോമപുര മഹാവിഹാരംത്തിന് യുനെസ്കോയുടെ ലോകപൈതൃക പ്രദേശം എന്ന പദവി ലഭിച്ചു.
റെഡ് റിവർ (ഏഷ്യ)
തെക്കുപടിഞ്ഞാറൻ ചൈനയിലെ യുനാനിൽ നിന്ന് വടക്കൻ വിയറ്റ്നാം വഴി ഗൾഫ് ഓഫ് ടോങ്കിനിലേക്ക് ഒഴുകുന്ന ഒരു നദിയാണ് റെഡ് റിവർ. ചുവന്ന നദി വിയറ്റ്നാമീസ് ഭാഷയിൽ ഹോങ് ഹോ, അല്ലെങ്കിൽ സാങ് സി (lit. "മദർ റിവർ") എന്നും ചൈനീസ് ഭാഷയിൽ യുവാൻ നദി (元江, Yuán Jiāng Nguyên Giang) എന്നും അറിയപ്പെടുന്നു. ഇതുമായി ബന്ധപ്പെട്ട റെഡ് റിവർ ഫാൾട്ട്, 37 ദശലക്ഷം വർഷമെങ്കിലും ദക്ഷിണ ചൈനാക്കടൽ മുഴുവനും രൂപപ്പെടുന്നതിൽ പ്രധാന പങ്കുവഹിച്ചതായി സി. മൈക്കൽ ഹൊഗാൻ അഭിപ്രായപ്പെടുന്നു.
ഭൂമിശാസ്ത്രം
ചൈനയിലെ യുന്നാൻ പ്രവിശ്യയിൽ ഡാലിക്ക് തെക്ക് പർവ്വതത്തിലാണ് ചുവന്ന നദി ആരംഭിക്കുന്നത്. ഇത് ഏറെക്കുറെ തെക്കുകിഴക്കായി ഒഴുകുന്നു. ചൈനയിൽ നിന്ന് യുനാന്റെ ഹോംഗെ ഓട്ടോണമസ് പ്രിഫെക്ചർ വഴി പുറപ്പെടുന്നതിന് മുമ്പ് ഡായ് ജനതകളുടെ വംശീയ ന്യൂനപക്ഷ പ്രദേശങ്ങളിലൂടെ കടന്നുപോകുന്നു. ലാവോ കായ് പ്രവിശ്യയിലൂടെ വിയറ്റ്നാമിലേക്ക് പ്രവേശിക്കുന്ന ഇത് ചൈനയും വിയറ്റ്നാമും തമ്മിലുള്ള അന്താരാഷ്ട്ര അതിർത്തിയുടെ ഒരു ഭാഗമാണ്. മുകൾ ഭാഗത്ത് താവോ നദി എന്നറിയപ്പെടുന്ന നദി പർവ്വതങ്ങളിൽ നിന്ന് മിഡ്‌ലാന്റുകളിൽ എത്തുന്നതിനുമുമ്പ് വടക്കുപടിഞ്ഞാറൻ വിയറ്റ്നാമിലൂടെ തെക്ക് കിഴക്ക് ഗതി തുടരുന്നു. അതിന്റെ പ്രധാന കൈവഴികളായ ബ്ലാക്ക് റിവർ (ഡാ റിവർ), ലൊ റിവർ എന്നിവ ചേർന്ന് ഫു തൊ പ്രവിശ്യയിലെ വിയറ്റ് ട്രിയ്ക്ക്  സമീപം വളരെ വിശാലമായ ഹോംഗ് രൂപം കൊള്ളുന്നു. വിയറ്റ് ട്രിയിൽ നിന്ന് താഴേയ്‌ക്ക്, നദിയും അതിന്റെ നിരവധി കൈവഴികളും ചേർന്ന് റെഡ് റിവർ ഡെൽറ്റ രൂപപ്പെടുന്നു. ഗൾഫ് ഓഫ് ടോങ്കിനിലേക്ക് ഒഴുകുന്നതിനുമുമ്പ് ചുവന്ന നദി വിയറ്റ്നാമീസ് തലസ്ഥാനമായ ഹനോയിയെ മറികടക്കുന്നു.
ചുവപ്പ് കലർന്ന തവിട്ടുനിറത്തിലുള്ള കനത്ത ജലം നദിക്ക് അതിന്റെ പേര് നൽകുന്നു. മണൽ കാരണം ചുവന്ന നദിക്ക് ചുവന്ന-തവിട്ട് നിറം ലഭിക്കുന്നു. കാലാനുസൃതമായി വ്യാപകമായ ഏറ്റക്കുറച്ചിലുകൾ കാരണം തീക്ഷ്ണമായ വെള്ളപ്പൊക്കത്തിൽ കുപ്രസിദ്ധമാണ് റെഡ് റിവർ. വിയറ്റ്നാമിലെ ഒരു പ്രധാന കാർഷിക മേഖലയാണ് ഡെൽറ്റ. വിശാലമായ പ്രദേശം നെല്ലിനായി നീക്കിവച്ചിരിക്കുന്നു. വെള്ളപ്പൊക്കം നിയന്ത്രിക്കാൻ വേണ്ടി നിർമ്മിക്കുന്ന ഭിത്തികളുടെയും ബോട്ടുകടവുകളുടെയും വിപുലമായ ശൃംഖലയാണ് കരയെ സംരക്ഷിക്കുന്നത്.
ബ്ലാക്ക് റിവർ, ലൊ റിവർ എന്നിവ റെഡ് റിവറിന്റെ രണ്ട് പ്രധാന കൈവഴികളാണ്.
ഒരു ഗതാഗത യാത്രാ വഴി
പത്തൊൻപതാം നൂറ്റാണ്ടിൽ, ചെങ്കടൽ ചൈനയിലേക്കുള്ള ലാഭകരമായ വ്യാപാര മാർഗ്ഗമാണെന്ന് കരുതപ്പെട്ടിരുന്നു. പത്തൊൻപതാം നൂറ്റാണ്ടിന്റെ അവസാനത്തിൽ ഫ്രഞ്ച് പര്യവേക്ഷകർക്ക് ചുവന്ന നദിയിലൂടെ തെക്കൻ യുനാനിലെ മാൻഹാവോ വരെ സഞ്ചരിക്കാനും പിന്നീട് കുൻമിംഗിലേക്ക് കരയിലൂടെ സഞ്ചരിക്കാനും കഴിഞ്ഞു. 1910-ൽ കുൻമിംഗ്-ഹൈഫോംഗ് റെയിൽ‌വേ ആരംഭിക്കുന്നതുവരെ ഫ്രഞ്ച് ഇൻഡോചൈനയും യുനാനും തമ്മിലുള്ള പ്രധാന വാണിജ്യ യാത്രാ മാർഗ്ഗമായിരുന്നു റെഡ് റിവർ. മഴക്കാലത്ത് ഫ്രഞ്ച് സ്റ്റീമറുകൾക്ക് ലാവോ കായ് വരെ മുകളിലേക്ക് പോകാൻ കഴിയുമെങ്കിലും, വരണ്ട കാലം (നവംബർ മുതൽ ഏപ്രിൽ വരെ) നീരാവി കപ്പൽ യെൻ ബായിയുടെ മുകളിലേക്ക് പോകുമായിരുന്നില്ല. അതിനാൽ വരണ്ട കാലം ആ ഭാഗങ്ങളിൽ ചെറിയ കപ്പലിലൂടെ (ജങ്കുകൾ) ചരക്കുകൾ നീക്കി.
ഇരുപതാം നൂറ്റാണ്ടിന്റെ തുടക്കത്തിൽ കുൻമിംഗിൽ നിന്ന് എളുപ്പത്തിൽ എത്തിച്ചേരാവുന്ന കടൽ തുറമുഖമായിരുന്നു ഹൈഫോംഗ്. എന്നിട്ടും, ഹൈഫോങ്ങും കുൻമിംഗും തമ്മിലുള്ള യാത്രാ സമയം 28 ദിവസമായി പാശ്ചാത്യ അധികൃതർ കണക്കാക്കി. അതിൽ 16 ദിവസത്തെ സ്റ്റീമർ യാത്രയും തുടർന്ന് ചുവന്ന നദിയിൽ നിന്ന് ഒരു ചെറിയ ബോട്ടിൽ മാൻഹാവോയിലേക്കും (425 മൈൽ), തുടർന്ന് 12 ദിവസം കരയിലൂടെയും സഞ്ചരിച്ചാൽ (194 മൈൽ) കുൻമിംഗിലേക്ക് എത്തിച്ചേരാൻ സാധിച്ചിരുന്നു.
പുറത്തേക്കുള്ള കണ്ണികൾ
വർഗ്ഗം:ഏഷ്യയിലെ അന്താരാഷ്ട്രനദികൾ
ഐഷ്ബാഗ് സ്റ്റേഡിയം
ഐഷ്ബാഗ് സ്റ്റേഡിയം, മധ്യപ്രദേശിലെ ഭോപ്പാലിൽ സ്ഥിതിചെയ്യുന്ന ഒരു ഫീൽഡ് ഹോക്കി സ്റ്റേഡിയമാണ്. പതിനായിരത്തിലധികം കാണികൾക്കുള്ള ഇരിപ്പിട സൗകര്യം ഈ സ്റ്റേഡിയത്തിൽ ഒരുക്കിയിരിക്കുന്നു. 2009 ൽ പുതുതായി കൃത്രിമപ്പുല്ലും ഫ്ളഡ് ലൈറ്റ് സിസ്റ്റവും സ്റ്റേഡിയത്തിൽ അവതരിപ്പിച്ചു. വേൾഡ് സീരിയസ് ഹോക്കി ടീമായ ഭോപ്പാൽ ബാദ്ഷാസിന്റെ സ്വദേശ കളിസ്ഥലമാണ് ഈ സ്റ്റേഡിയം. ഒബൈദുല്ല ഗോൾഡ് കപ്പ് ഹോക്കി ടൂർണമെന്റ് ആണ് എല്ലാ വർഷവും ഇവിടെ നടക്കുന്ന പ്രധാന അന്താരാഷ്ട്ര ടൂർണമെൻറ്.
അവലംബം
വർഗ്ഗം:ഇന്ത്യയിലെ ഫീൽഡ് ഹോക്കി വേദികൾ
ഇലക്ട്രോണിക്സ് സർക്യൂട്ട് സിംബലുകൾ
ഒരു ഇലക്ട്രോണിക്ക് സർക്ക്യൂട്ടിന്റെ സ്കീമാറ്റിക്ക് ചിത്രത്തിൽ വിവിധ ഇലക്ട്രിക്കൽ ഇലക്ട്രോണിക്ക് ഉപകരണങ്ങളെ (വയറുകൾ, ബാറ്ററികൾ, പ്രതിരോധകങ്ങൾ, ട്രാൻസിസ്റ്ററുകൾ മുതലായവ) പ്രതിനിധാനം ചെയ്യാൻ ഉപയോഗിക്കുന്ന ചിഹ്നങ്ങളെയാണ് ഇലക്ട്രോണിക് സർക്യൂട്ട് സിംബലുകൾ എന്നു പറയുന്നത്. ഇലക്ട്രോണിക് സർക്യൂട്ടുകളിൽ ഉപകരണങ്ങൾ അഥവാ ഘടകങ്ങൾ അന്താരാഷ്ട്രതലത്തിൽ അംഗീകരിക്കപ്പെട്ട ചിഹ്നങ്ങളായാണു് ഉൾപ്പെടുത്തുക. തയ്യാറാക്കാനുള്ള എളുപ്പവും മനസ്സിലാക്കാനുള്ള എളുപ്പവും കണക്കിലെടുത്താണിത്. ഈ രംഗത്ത് ഔപചാരിക വിദ്യാഭ്യാസം ലഭിച്ചിട്ടില്ലാത്തവർക്ക് ഈ ചിഹ്നങ്ങൾ അഥവാ സിംബലുകൾ അത്ര പെട്ടെന്നു് മനസ്സിലായിക്കൊള്ളണമെന്നില്ല.
വർഗ്ഗം:ഇലക്ട്രോണിക്സ്
കമല ബെനിവാൾ
ഇന്ത്യയിലെ രാഷ്ട്രീയ പ്രവർത്തകയും ഇന്ത്യൻ നാഷണൽ കോൺഗ്രസ് അംഗവുമായിരുന്നു കമല ബെനിവാൾ (Kamla Beniwal). വിവിധ കാലയളവിലായി രാജസ്ഥാനിൽ മന്ത്രിയായിട്ടുണ്ട്. 2009നും 2014നുമിടയിൽ ഇന്ത്യയിലെ വിവിധ സംസ്ഥാനങ്ങളുടെ ഗവർണറായിരുന്നു. 2009ൽ ത്രിപുര ഗവർണറായും 2009 മുതൽ 2014 വരെ ഗുജറാത്ത് ഗവർണറായും 2014ൽ മിസോറാം ഗവർണറായും സേവനമനുഷ്ടിച്ചു. മിസോറാം ഗവർണറായി കാലാവധി പൂർത്തിയാക്കാൻ കേവലം രണ്ടു മാസം മുൻപ് അഴിമതി കേസിൽ ആരോപണ വിധേയയായി സ്ഥാനത്ത് നിന്ന് നിക്കം ചെയ്തു.